














IL STROLIC FURLAN 








AM 
STROLIC FURLAN 


pal 


1963 








1962 
Societát Filologiche Furlane 
Doretti - Udin 








1963 


(de Nassude di Crist) 


| al 6676 dal Circul Julian 
høg å ) al 2716 de Fondazion di Rome 
П 1963 al corispuint | gi 515354 dar ae 


al 1382-83 dai Mussulmans 


FIESTIS MOBILIS: Setuagesime, 10 di fevrär 
Miarcus de Cinise, 27 di fevrär 
Pasche Major, 14 di avril 
La Sense, 23 di maj 
Pasche di Rosis (Pentecostis). 2 di jugn 
Corpusdomini, 13 di jugn 
Prime domenie dal Avent, I di dezembar 


FIESTIS DI PRECET: dutis lis domeniis; il Prin dal an; la Pi 
fanie (6 di zenär); Sant Josef (19 di marz); la Sense (23 
di maj): il Corpusdomini (13 di jugn); Sant Pieri (29 
di jugn); Assunzion (15 di avost); la Fieste dai Sanz (1 
di novembar): la Concezion (8 di dezembar); Nadäl (25 
di dezembar ). 


FIESTIS NAZIONALS in Italie: Liberazion, 25 di avril: Fieste dal 
Lavór, 1 di maj; Proclamazion de Republiche, 2 di jugn: 
Unitát nazionál, 4 di novembar. 


SOLENITAZ ZIVILS: Cjadalan de Conciliazion, 11 di fevràr; Nas- 
site di G. Marconi, 25 di avril: Seuviarte da Americhe, 17 
di utubar. 


ECLIS H 


il 25 di zenär: eclis a anel di soreli (o. 14.50): no si lu 
viot ca di nö; 

il 20 di lui: eclis intir di soreli (o. 21,30); no si lu 
viot ca di nó: 

tra il 9 e il 10 di zenár (il colm a miezgnot): eclis di 
lune; si po viodilu ca di no; 

tra il 6 e il 7 di lui (il colm es 23 dal 6): eclis di lune; 
si po viodilu ca di nó: 

il 30 di dezembar (il colm a miesdi): eclis di lune; 


no si lu viót ca di nó. 














O SOI STRAORDENARI! 


Chei che no cródin che lis induvini quasi dutis, ch'a 
cjàpin-sù il lunari dal an passat! 

No àjo induvinät che la prime tonade de viarte 'e sares 
stade tra il 7 e il 17 di Avril? 


E CUSSI AL E' STAT! 


No àjo induvinät che a Pradaman il Festival des cjantis 
furlanis al vares vüt tantis bielis cjanzonetis cun peraulis di 
Michelut? 


E CUSSI AL E' STAT! 


No àjo induvinät che sar Zuan Kennedy nol sares vignüt 
in Friül par un biel gustä in companie su lis cuelinis? 


E CUSSI AL E' STAT! 
E NO SON DUTIS CHI! 


Bisugne ch'o stedi une vore atent di no pandi ce ch'al 
sozzedarà tal 1963 a ziarte int de pulitiche, dai afárs e des 
quintanis; ai sorestanz ancjemó libars dal O.A.S.; a tanc' amis 
ch'a guidin l'ototmobil, e a tante altre int. 

Ma s'o rivi a tasé là ch'al va tasüt, il gno nol & un brut 
mistir. Miór i strolics che no i gjenerái, parvie che i gjeneräi 
a pensin simpri es ueris, indulà che invezzi i strolics a pénsin 
simpri 'e furtune. 











IN TIARE 


Cumó che la int a 'n' bèf avonde ogni di, no j covente l'oca- 
sion dal prin dal an par séi cjoche. Cussì e mår un'altre des 
tradizions plui vivis de Pizzule Patrie; e cumó cho vin dome 
chés, ce vino di få se si va indenant cussi? 

Grande cunvigne de Filologjche cun discors e polemichis, 
ma no salz, pidadis e legnadis come a Rome. 

Tal rest dal mont, il twist al ven simpri balät, massime 
di chei ch'a jàn dutis dós lis gjambis. 

J úl ancjemò timp prin che la int e puedi votá par sar 
Pontonut, ch'al pense simpri 'e glorie de Pizzule Patrie. 


IN PARADIS 
Chest més nuje glorie pe Pizzule Patrie, ma, par zintil e 
adegnevule concession dai sorestanz romans, 'a tórnin culi doi 


grumuz di palanchis par fà lavórs in Cjargne. 
Kennedy e Krusciov no fàsin discors impuartanz. 

PRIN DAL AN - Circuncision di N. 5. 

ll Non di Jesu 

Sant Cirin e comp. mm, & 
Sant Aquilin e comp. mm. 

Sante Melie v. 


PASCHE TAFANIE - Sant Ubalt 


Sant Lucian pr. 

Sant Erart vesc. 

Sant Marchin vesc. 

Sant Pauli rimit 9 
Sante Onorade v. 

Sante Cesire v. 


LA SACRE ГАМЕЕ 


^at Duri di Pordenon missionari 

Sante Secondine v. e m. 

Sant Tizian vese. 

Sant Antoni ab. » 
Sante Priscje v. e m. 

Sant Paulin patriarcje di Aquilee 

li DOPO DE TAFANIE - Sanz Fabian e Bastian mm. 


Sante Gnese v. e m. 

Sant Vizzenz m. 

Sposalizi de Madone - Sante Marenziane v. e m. 

Sant Babile vesc. 

Sant Donát m. - Conversion di Sant Pauli e 
Sante Paule vedue 

HI DOPO DE TAFANIE - Sant Zuan Bocjedaur vesc. 


Sant Valeri | 
Sant Francesc di Sales vesc. 
Santé Savine v. e m. 


Sant Zuan Bosco predi lojbe Possignarie 

SOFISTICAZIONS 


Véso sintút i sfuèis ce che nus contin, 
ce robis ch'a suzzédin tal « Stiväl >»? 

I marcjedanz ce gjenars che nus pröntin, 
ce tradimenz, ce schifo gjeneräl? 


Formadis faz cun pestis ch'al à un spielil 
Spongje di séf e di altris porcariis! 

E il vin, amis, il vin, sanc dal soreli, 
cun sanc di vacje, e polvarins, e fís! 


Vàit mo, furlans, la sere, dopo cene, 
par pará vie 1 pinsirs, a bevi un їй! 
Cjóit mo ne dove e córit, co di vene, 
a glorie uestre e dai amis, a trai! 


Ma ju an becáz, o, almancul, tant е an dite. 
Fäur ce? Copäju? Sfulminäju? Miór: 

lassáju a sut par simpri, par in. vite! 

E mai un frico! E, dal < Montás >», l'odór! 








(latasi in Paradis 


Al iere za un piezzut che San Pieri si nizzulave sui nüi 
vizin de puarte grande dal Paradis cul näs paräjar a ogni 
svol di agnul e po al cjalave-jà come par ciri alc. Finalmentri 
al passe un trop di cherubins, e un di chesc al part une 
plume colòr di rose. San Pieri svelt la cjól-sú e la tocje tune 


scudielute ch'al ten te palme de man. 


— Po San Pieri, ce fastu? — j domande l'agnul scrivant 
che j fäs di secretari, alzant i vöi dal libron là ch'al scrif. 


— Al è tant timp cho spieti di cjatä une plume, e vèle 
ca! 'O ài di daj di ueli al clostri dal puarton, che ogni volte 
che si viårzilu al uiche di Dm cruscjä i dinc’ dal gnarvós. = 

— Juste ben ve’! — j dis l'agnul — Za che tu sês daúr, 
däur une onzude ancje ai càncars, che di chi a un pöc al 
sarà di viarzi il puarton, che ven sà une biele butade. — 

— Quant rivje? — al domande San Pieri. 

— Mah, 'e je pastrade, e no dovarés tardä tant. — 

San Pieri. cu la plume imbombade di ueli, al onz clo- 
stris e càncars, podopo ju prove fasin'ju lå di ca e di lá fin 
ch'a no uichin plui. 

— Oh, lå! — al dis content — Cumö a’ sbrissin ben; 
e intant cho spieti ch'a rivin chei di jò, o pues få un siu- 
mut. — Si distire sun tune niulute e póc dopo al roncèe. 

Intant l'agnul scrivant al spesste a få lis sös notazions 
sul libron: al segne, al some, al note, al disnote, al controle, 
al scribizze tanche un rasonir diplomát. 


Cidine cidine j ven dongje par daür une biele femine 
ancjemó zóvine e j domande: — Chal scusi, agnul benedet, 
puédial dimi se ven så ué mé fie, la mé frute? La sintivi 
simpri che mi clamave e di un póc in ca no la sint plui. — 

— Cemút si clàmije? — j domande l'agnul. 

— Dorine Bertolute, védue Minghet. So marit al & za 
cassù, e ancje une så frutine, ch'al ven a staj gno zinar e mé 
gnezzute. — 

Se l'agnul nol fos stát usát, al vares dovüt ridi di cheste 
biele zòvine za madone e none. 

— Spietait ch'o viodi s'e je te liste. — j rispuint; e cul 
det al scör su la pagjne dal rigjstro. Po al dis: -— TE je, si. 
'E ven så cu la prime butade. — 

La femenute si ingrope, si zire e 'e fås di moto ad un 
zóvin e a une frutine ch'a stan a spietä squasi platäz te fu- 
mate di un nål: — Vignit vignît, `e je pastrade! Stin ca 
dongje duc] trê a spietäle, cussì, quant ch'e rive, nus cuche 
subite e no si sintarà bessole. — 

E a’ si scrufùin biel in viste, denant dal puarton. 

Bisugne savé che Catine, femine di Dolfo Bertolut, 'e 
jere rivade lassù te sò plui biele etåt, lassant su la tiare un 
védul cun dôs creaturis: une fie, Dorine, e un fi, Berto, che, 
cul là dal timp, a’ vevin metüt sò famée. Ma Dorine e jere 
restade védue subite, e bessole. Gjenio, il so om, nol jere tor- 
nát de uere dal 15 e subit dopo Rosute, une frutine di vot 
ins, j jere muarte di tifo. Si jerin cussi cjatåz in paradis 

ducj tré, e cumó a’ jerin li a spietå la Dorine: fie, femine 
e mari, par restä simpri insieme. 

Ce tant timp jerial passát d'in ché volte? Ma il timp, 
lassù, nol è spartit come cajù in Ans e més e zornadis; il 
timp, lassù, al è un'uniche zornade beade, une zornade senze 
misure, plene di lüs e di päs, cul soreli che nol jeve e nol 
va mai a mont. 

'E sune la cjampane dal puarton. San Pieri si dismóf 
cun tun scjasson e al jeve impins. Al tire-für ché clavone 
ch'al à — che si cüchile simpri sui santuz — al cór a métile 
te siaradure, al móf il clostri. L'agnul al spalanche lis lantis, 
si met de bande e al sberle: — Avanti, un a la volte! — 

Jesus, ce tanc'! E devi jéssi une pidimie su la tiare! San 
Pieri al firme la liste e l'agnul scrivant al clame ognidun par 
non, j dà une squadrade, lu lasse passi. 

Intant a’ si son ingrumáz li intór amis e parinc' a spietà 
i gnüs riväz e duc a’ slüngjn il cuel par cjatä cui ch'a cirin. 

Catine, Gjenio e Rosute a tirin lis orelis par sinti i nons 
che l'agnul al dame, ma a’ son pitost lontans e la vós dal 
agnul no ur rive clare. A nd è jenträz dentri za tanc, ma 
ché ch'a spiétin lór no si viödile. 

— No je nancje cheste volte! — al dis Gjenio suspirant 
-— No la varan mico fate gambiä direzion!? — 

— 'O uci la mé mame jo! — ‘e vai Rosute sbatint lis 
alis che lassù j son cressudis sot vie des spalutis. 

San Pieri e l'agnul a’ siärin il puarton daür di une puare 
vecjute strissinide ch'e je jentrade par ültin e che si cjale 
intór spauride. Cheste vecjute si pare-vie dai vói un zuf di 
cjavei gris, po e ponte i vôi viars dai trè ch'a stan lå denant 

aviliz e finalmentri, ridint cun tune bocje flaple e sdenteade, 


‘e berle: — O Gjenio, Gjenio! — e le côr viars il zovin. 
Ma Gjenio si tire indaür: — Ohe, viele, ce üstu? Cui 
sestu? — 


— No mi cognostu plui? 'O soi la tó Dorine! — 

— Va vie, no sta di monadis! — al rispuint lui. — La 
mé Dorine 'e je une biele zóvine more, cun trentedoi dinc’ 
blancs ch'a lüsin. La mé Dorine tà? Cun ché bocje? Va vie! — 

La vecjute si plée viars la frutine: -- O Rosute, Rosute 
mé, ven achi de tó mame! — 

— Va vie va vie! — ’e sberle la frutine. — La mé mame 


‘e je biele e zovine e tú tu sês brute e vecje! — E e tache 
a fà il blec. 
Dorine, disperade, si met a vai: — O mame, mame! — 


j dis a Catine — tà tu mi cognossis, nomo? Tu tu sés resta- 
de simpri ché di une volte. Jo 'o ti ricuardi cussi, ma cassù 
il timp nol lasse segno come su la tiare. Jo o soi vecje, ma 
'o soi la tó frute, — 

Catine e' viarz 1 braz e la ten strente sul sen. 

— Si, Dorine, tu sês mudade, ma o ài sintude la tó vôs. 
Nissun mi à clamade come te sin tal ultin. Tu sês simpri la 
më frute. Ti cognos. Il cür di une mari nol fale mai! — 

— O mame! — 'e dis Dorine —E cui sa il pài se mi 
cognossarä? Dulà isal che no lu viöt? — 

— Eh, tu sás pür — j rispuint la mari: — co al cjapave 
ché cjoche ogni tant, al tirave ]й qualchi mócul e cussi, quant 
ch'al stave par vigni chenti, lu an fermät su la puarte e j 
än fat cjapä la strade dal purgatori. Ma, dopo ch'al sarà 


smondeät, al sarà ca cun nö, e o starin simpri insieme. — 

Il trop dai gnüs rivåz al restave li su la puarte a få 
confusion. San Pieri, si suste e al sofle. L'agnul lu capis e 
al berle: — Avanti, circolare! Änimis, su, po! Anin, po! — 

Duc' a' ubidissin subite e ancje i nestris quatri biáz si 
slontänin tai nåi: denant, sberlufit, il zóvin cu la frute pe 
man; daür, ché mari zóvine ch'e sosten e 'e confuarte la fie 
viele che à vüt il tuart di vivi masse a lunc. 

Ma jo 'o crot che lassù a varan dut il timp che a uélin 
par rasonå, par intindisi, par cunvinzisi e par cognóssisi in- 
dafir, par vie ch'e je l'anime che val e no la scusse. 


MARIE GIOITTI DEL MONACO 

Un lari, ir l'altri, al leve ın pareson. 
J ài domandát: — Cemát? Par ce reson? — 


Mi à rispuindüt: — Al é il distin dal óc! 
'O voi — al dis — par vie ch'o ài robát póc. 

(fot. Brisighelli) 


Fevràr 


FEVRAR 


IN TIARE 


A un oratór ch'al fevele di riformis, nissun no j bat lis 
mans, e alore al trasforme il discors di economic in patreotic. 

La lune no ål savént di sflandorå par vincjequatri oris tal 
scür, e cussi no si pó confondi lis oris de di cun chés de gnot: 
póc mål, par chei che ur pläs di lå a vore. 

Nèf e glazze; lujäniis cu la polente tes ostariis tòn di Udin 
e di Gurizze; pocjs bibitis di naranz e di mente. 

Glorie `e Pizzule, `e lune, a chel e a chel altri. 


IN PARADIS 


Nissun nol pae lis tassis e duc a tirin béz; i sienziäs rus 
e merecans, insieme, a' tràin in direzion di Pluton un grant 
missil plen di moscjns, pulins, furmiis, grisons e sorestanz. 
Sar Pontonut al fås un plan pe sö cariere pulitiche, ma j ven 
un scrüpul: e se lis votazions a’ vignissin rimandadis? 

Sant Ignazi vesc. e m. a. 
Purificazion (Madone des cjandelis) 
IY DOPO DE TAFANIE - Sant Blas vese. 


Sant Andree Cursin vese. 

Sante Aghite v. e m. 

Sant Silvan vesc. e m. 

Sant Ricart re d’Inghilt. 

Sant Juvenzi veseul di Aquilee © 
Sant Polonie verg. e m. 

SETUAGJESIME - Sante Scuelastiche v. 


Madone di Lourdes (Solenitat zivil de Conciliazion ) 
| siet sanz fondadors dai Serviz 

Santis Foscje e Maure mm. 

Sant Valantin predi 

Sant Faustin m. 

Sante Gjuliane » 
SESSAGJESIME - I sanz martars di Concuardie 


Sant Flavian vesc. 

Sant Mansuet vesc. (Soreli cui Pés) 
Sant Eleuteri vesc. e m. 

Sant Massimian 

Sante Margarite di Cortone v. 

Sant Pieri Damian vese. e dot. 


QUINQUAGJESIME - Sant Matie apuestul ® 
Sant Cesari ‚Sevri 
Sanz Feliz e Furtunät mm. Sevrut 


Cinise - S. Gabriel de Dolor. (Timp siarat pes gnozzis) 
Sant Roman 

GJEL ØSTIS 


Tal ort, in tun cjanton 

dulå che nol ven nie, 

‘e å cjapåt pit 'ne urtie 

e un biel sterput di mascjo al nase bon. 


La none, cloteant, 

'e va di tant in tant in chel rices: 

si sbasse sul sterput ch'al nase e al bute 
e e creve "ne pontute 

par métile, cul pies, in te fretäe. 

Po 'e cór ancje la frute; 

po a’ van ancje la spose e la canàe 

a cjòlij ‘ne fuejute; 

podopo il von che, co s'e a cjolte, plet, 
se nase e po se met 

daür 'ne orele o in bocje. 


La urtie nissun la tocje. 
La schivin, anzi, duc, e a tirin vie. 


E jè, cussì tratade, si inrabie: 
s'e cjape cul vizin che, ali de bande, 
tan' bon odór al mande, tal cjanton: 


— Tu nasis di pelande! 
Tu paris propi bon! 





wu 


Si clamave Plenizio. Di borghés al jere cavalir: 
cavalir Leandro, e al veve lis mostacjs. 


A’ rivàrin a cjöilu di buinore, devant di. Al jere 
ancjemo indurmidit ben, quant ch'al dise di si. E no 
vevin timp di spiegäj. 

— Cavalir, so sin vignüz chi al è il parcé. Nus 
an mandäz int che sintint. E al é dibant tira il cul 
indaür. Si trate di zirà un film. Nus mancje un plevan 
€ un muini. Il muini lu vin za cjatät. Al capirà ancje 
lui che par fà il muini baste qualunque storloc. Ma 
il plevan nol po falu un batocjo qualunque: al úl 
sielt. — 

Il cavalir al ringrazià par vie dal batocjo selezio- 
nat, ma lor a’ jerin distràz e no capirin l'ironie. Alore 
lui ju fase jenträ, ur dé di bevi cun ché di spulzinäju- 
für, ma nol rivà a capi nie perceche la int di cine si 
spieghe dut in zergo e si stente a capile. 

Lu cjariàrin e Ju menàrin dal barbir; e li par li, 
prime ch’al rivas a parasi, j fasérin ju lis mostacjs. 

Un pär di mostacjs di 25 agn! Arsidis tantis voltis 

cul sigar, ma ancjemò bielis, biondis e rizotis, umiliadis 
tantis voltis cun tantis tazzis di tocai e ancjemo fuartis 
e vivarosis. Né la femine, né la morose, prime, a' jerin 
rivadis adore di fåj gjavä un pel di chés mostacjs. Ma 
li. in premure, sot i vói di Pari Turoldo, che se ti póe 
une man intör ti distache, nol viarzé nancje il bec. 


Po dopo lu vistirin lui e il muini, e lu puartàrin 
in glesie a Sedean, là che si «zirave». Rifletörs, fii 
par dut, micrófonos, int. Ce sprez in glesie! 


Pre Leandro e il mum a domandàrin un moment 
di timp par preparäsi, concenträsi e ordenä lis ideis. 
Al fo conzedüt e si ritirårin in sacrestie. 

La prime butilie di vin `e rivà li, pal balconut, 
jenfri de fereade: une biele butilie di chés dal cuel lunc. 
П plevan e il mum a scugnirin bèvile in premure e 
dopo a’ jerin pronz. Ben, cun dut a chel, la lór sene `e 
fo ripetude des vot di buinore fin dós dopomisdi. 

A’ scugnirin domandä altris voltis il permes d! 
concenträsi e riordenä lis ideis in sacrestie. Bisugne pro- 
và a få cine! Us dis nome cheste: ‘tor misdi ch'al jere 
di fermä un moment, plevan e muini a’ continuàvin 
a få la sene. No capivin plui nie. A’ jerin inceàz dai 
faros, instupidiz dal regjst, inrabiàz cul operator, plens 
di fan, gole di tornä a bevi. E quant ch'al vigni l'ordin 
di «stop», a’ slacàrin ducjdoi: il muini sul scagnut e 
il plevan su la poltrone di sagre. Propit li, su la pol- 
trone, al cavalir, sfinît, j scjampa la man sul lavri, sot 

il nås, e s'impensà des mostacjs. E jò, il mun, lu ài 
viodüt a ingropäsi e a piulà: — Dulà sono lis més 
mostacjs? Tornàimi lis més mostacjs! — 

E duc' a’ fasévin il lór fat e nissun j abadave. Par- 
ceche tal cine 'e jè cussi: tu puedis lamentåti, vat, cla- 
må, berghelå, e duc a’ van pe lór strade. A cródin 
che tu fäsis la tó part. 

Cumö ’e je passade. Il film al & fat. Pari Turoldo 
lu à clamát: «Gli ultimi », e chei a’ son afärs sói. Ma 
al plevan e al muini nissun ur e gjave dal сја che 
pari Davide al à sielt il titul pensant a lór doi. 


RIEDO PUPPO 

PUAN: E 


Quant che, di Spilimberc, su pal stradon. 
ege ES т. yi | 

jo o torni a viodi Raut e Valavan, 

e Fane, semenade su chel plan 

che pår un trop di pioris a passon; 


'o sint dentri il gno cür un rebalton: 
'o salti come un mat e, di lontan, 

`o buti mil bussadis su la man 

al gno país tant legri in chel canton. 


Lui al m'invide a lå lassù, mi dame: 
e a mi mi ven "ne lagrime tai völ, 
nancje cho ves di viodi la mé mame! 


Jo no capis parcè, ma, mondo lari!, 
quant ch'o ti torni a viodi fra chei pöi, 
Fane, jo ’o ti uei ben come a mé mari! 


VITTORIO CADEL 


(La puisie e je stade voltade in koinè) 

Vittorio Cadel 





(Nars 





MARZ 


IN TIARE 


Si spere che il destin de Pizzule al deventi un altri, cumò 
che sar Pontonut al ë candidat: i furlans a’ podaran nudrisi 
di cheste speranze fin che dure, 

Conziart dal coro di 70 elemenz dal mestri Sebastianut: 
`e je ancje la fotografie sul gjornäl. Têr dal 20 qualchi gote 
di ploe 'e bagne l'aghe dal Lusinz. 

Glorie `e Pizzule Patrie, al candidat Pontonut, al mestri 
Sebastianut, ‘e ploe e es fotografiis. 


IN PARADIS 


A Pordenon si fás la miör Provinzie de Pizzule, senze 
particulárs sorestanz; ma la Grande 'e proviodarà daurman. 

La Pizzule 'e rizéf un bon finanziament di Rome par 
lavörs e scuelis. 

I furlans a’ rivin a publicá un sfuei furlan e a mantignilu. 

Sante Tunine m. 
Sant Eracli m. E 
1 DI QUARESIME - Sanz Marin e Asteri mm. 


Sant Casimir conf. 
Sant Avocat m. 


Santis Felizzite e Perpetue mm. (Tim poris ) 
Sant Tomás di Aquin conf. e dot. 

Sant Zuan di Diu conf. ( Timporis ) 
Sante Franzeseje Romane vedue ( Timporis ) 


11 DI QUARESIME - Sanz 40 martars di Sebaste @ 


Sant Cjandit m. 

Sant Grivor pape e dot. 

Santis Patrizie e Cristine vv. e mm. 

Sante Mitilde regine 

"ante Luise 

Sanz Elar e Талап protetórs di Gurizze 

jll DI QUARESIME - Sant Josef di Arimatée 


Sanı Eduart re d'Inghilt. > 
SANT JOSEF marit de Madone 

Sante Sandrine m. 

Sant Benedet аһа! 

Sant Saturnin m. 

Sant Fedel m. 

IV DI QUARESIME - S. Simeon di Trent frutin 


Madone de Anunziazion - Sant Quirin m. 3 
Sant Cassian m. 

Sant Zuan di Damase «lat. 

Sant Guntran re di Franze 

Sant Gjone m, 

Beat Amideu di Savoie 

I DI PASSION - Sante Cornelie 

Moria di baran 


Doro Macör al à faz bez e comprade campagne, cul savé få. 
Quant che la prime brát j domandà vind centèsins par 
croli une man di pan che un frut al jere malåt, al rispuinde: 
— Ce pan, ce pan! Sal à pöc mål al på mangjå polente; 


al å vonde mål, nol mangje ne pan ne polentel 


* + * 


Meni e Rico a' vevin une biciclete in doi. A’ lavoravin 
insieme e a’ tornavin a cjase simpri in companie. In ché sere 
al jere Meni su la siele e Rico al jere sentát sul Där, 

Su per rive de Perårie, ch'a jerin direz a Feagne, Meni 
al pidalave ce ch'al podeve e, seben ch'al jere alenät, al sflan- 
chinave come un bà. Rico, sentát sul fiár, si sgobà indevant 
come i coredórs e al tacà a sflanchinä ancje lui. 

— Ce ästu che tu sòflis cumò? — al rugnà Meni. — No 
stätu ben li che tu sês? — 

— Come un pape — dissäl Rico —— ma lasse che ti judi 
a zemi almancul! — 

* * » 

Puar gno barbe, e nò nome lui, al diseve ch'a son pòs 
i Ministros ch'a scágnin fermåsi simpri tun Ministeri, par vie 
ch'a son competenz in chel. Squasi duc' a son tant competenz 
ch'a puddin passé indiferent di un Ministeri in chel altri. 

Raritåz: un cjastinär a Tresesia tier. Brisigheili) 








| Messe 


Qualchi volte al suzzét: o par vie de mé golarine che 
no si cjàtile, o par vie des cjalzis de femine, si rive tarz. To- 
cje duncje stä impins dapit de glesie. 

Ma mi pär che no sin i ultins. A’ viärzin la puarte: ur 
scjampe; si sint un colp. Qualchidun si volte; qualchidun al- 
tri mi poche par passa. 

Une store, là denant, si móf. No m'interesse de siore, 
ma ben dal so cjapiel, ve’, che mi tapone il predi! 

Une fantate e slargje i braz par comedäsi il fazzolet cui 
e Ricuarz di Vignesie», che jè sbrissit indaür. 

Un frutut, sentát denant-daür sul banc, mi cjale. Al volte 
i vòt e al cuche che altris. Si stufe. Al tire il vèl di só mari. 
Jè, par ch'al stéi fèr, j då il libri di Messe. Lui al volte ce 
müt ch'al pó lis pàgjnis: a’ cólin i « sanz ». 

Prédicje. Forsi in chel banc lå di lå al è un puestut...: 
m'al puarte vie chel ch'al jere in bande di me. 

A’ rivin altris. Mi sbürtin. Un pitinin al frizze; só mari 
'e prove a bonálu: nol zove: e scugne puartälu für. La int 
si tire in bande. Une frute si sbasse ра netäsi la ponte di 
une scarpe pecado 

La prèdicje `e finis. No ài capit nuje! 

A l'elevazion "o provi a inzenoglámi, ma nol è nuje ce 
få: 'o sin masse fis. Dongje di me un al сјаје l’orloi. Un 

altri, par netåsi il nás, mi poche tai flancs: mi domande per- 
don. No j rispuint: no je colpe só. 

Al passe il muini cu la borse de lemuèsine: sburtäsi e 
strènzisi. A” còlin bêz. No si rive a cjapáju-sü. Al pensará il 
muini quant chal scovarä. 

Benedizion. Qualchidun, segnansi, al fäs fente di inzeno- 
glási. Une vore di lêr a’ spesséin a lä-für: vadì che ur puär- 
tin-vie il puest sul segrät! 

Sul fini de Messe a’ son imò in glesie chei che, par sólit, 
a’ stan inzenogläz. Chei altrıs, difür, e an bielzà scomenzät 
a discori. 

E jo ’o vares cjapade Messe! 


LUZIO DI CJANDIT 

CT KV E 


Par colpe di un cjaveli sul golär, 
ce sp.eli, ché altre di, tal fogolär! 


La femine! 'O cenävin, 

jo chi. jé ali di front, un üf tal ont. 
A un pont, in tante päs, 

jé apont, la spose mé, ch'e mangje e e tas; 
alzäz i vói dal plat là che ju veve; 
lampát, si viót, un alc su la mé spale, 
€ ferme a colp il rumi e 'e cjale 'e cjale. 
"Е cjale! Co `e à cjalät 

par une eternität, cence di nie, 
slungjant in ca 'ne man cun maestrie 
cun doi deduz `e pie, sutil sutil, 

un cjavelut un fil, ali ch'e cjale. 

Po chel filut s'al slungje, s'al studie 
s'al ualme in juste lüs. 

Tal ultin, dut un scat; 

jevansi de cjadrée dal dit al fat; 
discocoläz i vói; cerneli gris; 

lunc, il cjaveli, te manute alzade; 
voltade viars di me che, scaturit, 

la cjali rasonant a ce partit: 

véso viodüt, amis cho mi sintis, 

'ne fürie scjadenade, 

'ne mate dispeade, 

'ne tigre, "ne bilite? 

'O ài dite! Ce cains! 

Ce lagrimis! Ce fins! 

Ce fisco tun moment! 

Peraulis: — Dilinquent! 

Carogne! Malvivent! Salvadi! Vil! — 
E il vin atór pe taule, sul mantil! 
E il sål dal salarin pal fogolår! 

E plaz, scudielis, tazzis sul solär; 
pirons, fressòriis! Robis für di тай! 


E dut parcé? Par un cjaveli rüt! 
Par un cjaveli fin, minüt minit, 
un sól di nümar, e sutil un fil: 
— Demoni! Lazaron! Salvadi! Vil! — 


Capiso, companie, la mé Marie? 
Capiso, fis, par ce reson di nie 
la bionde mé: par un cjaveli scür!, 
ce sènis, ce tragjèdiis, ce sunsür? 


Sintiriso mai altri in vite uestre? 


E jo, che mil 'o į n cjati te mignestre? 











IN TIARE 


Il prin omp ch'al poe il pit sun tun planet al é sar John- 
son Vassili Pontonut (a' disin ch'al & cusuvrin dal nestri can- 
didåt): il planet al & abitát di comendatórs e di altris lustris- 
sins, é nol à nuje di interessant. Perd la glorie de scuviarte, 
midiant dal Pontonut, Te va ancje 'e Pizzule. 

In Inghilterre a’ invéntin une medisine gnove par deven- 
tå secs, ma tal continent nancje siór Ricobelli nol ûl comprá- 
le. Ce convenienze oléso ch'e vebi l'Inghiltere di jéssi tal MEC 
se duc” culi a’ uèlin rest gras o ingrassisi? 

Glorie ai planez, es medisinis e ai lustrissins. 


IN PARADIS 


Meracul economic: i puars a' devéntin siórs e i siórs a' 


devéntin puars. 
I fruz a’ impårin une vore di educazion tes scuelis. 

Sante Dore m. a 
Sant Francese di Paule 

Sant Vulpian m. 

Sant Isidor di Sivilie vesc. 

Madone Indolorade - Sant Vizzenz Ferér 

Sant Pieri Celestin pp. 

II DI PASSION (Domenie Ulive) - Sant Rufin m. 


(Lunis sant) Sant Dionis vesc. 

(Martars sant) Sante Marie di Cleofe 
(Miarcus sant) Sant Ezechiel prof. 

(lojbe sante) Cene dal Signör - Sant Leon il Grant 
(Vinars sant) Muart dal Signor - Sant Zenon vess. 
| Sabide sante) Il Signór in sepulture 

PASCHE MAJOR 


Pascute - Sant Vitorin m. (Timp viart pes gnozzis) 
Sant Frutuos vesc. 
Sant Rupert ab. > 


Sant Gjaldin conf. 

Sant Timon m. 

Sanz Sulpizi e Servilian mm. (Sorsli cul Taur} 
DOMENIE IN BLANC - Sant Simeon vesc. e m. 


Sante Limene m. 

Sant Zorz e beade Eline Valentinis di Udin 3 
Sant Fedêl di Sigmaringen conf. | 
Sant Marc vanzelist (fieste naz. de Liberazion ) 
Sant Marcelin m. 

Sante Zite v. 

IT DOPO PASCHE - Sant Pauli de Crós 


Sant Pieri Martar m. 
Sante Catarine di Siene v. € 

"Ne viole, sul rival, 

te biele di d'Avril, 

di bon odór 'e núl. 
Al passe otel auål 

un ajarın sutil, 

e il bon odór sul fil 

di ché havute al va. 

Al rive un Smierdarál: 


— Ce puzze ch'e e ca! 





Adnnl Barazzul 





Agnul Barazzut al cjapave dispes la sö cjocute la 
doménie e lis fiestis comandadis, ma, in particulär, in 
di di marcjat, `e veve di séi sacrosante. 

Al partive di cjase a buinore e la prime tape la 
faseve li di Ricardo. Po al passave lä de Suble o de 
Rosse di Bulot a mangjä lis tripis. Sal veve cun sé 
la femine, al passave di barache in barache par cömpris, 
dal domo fin lajù di Jogne, ch'al ere ce sielzi. A misdi 
la femine 'e lave a cjase e lui al restave: il marcját, 
par lui, al scomenzave in ché volte. 

Un quartut par lüc, no di plui. Al passave dutis 
lis bétulis e quant ch'al jere strac si fermave e al ta- 
cave a fevelonå di bessöl. 

— Barazzut, ce cóntistu? — 

— Fin al dis...! — e al rideve sot coz, sfreänsi lis 
mans. 

Une di si fermà in plazze e, sigurät su lis gjambis 
a larc, cjalant il Municipi, al scomenzà a barbotä: 

— Dimi mo, tü... ma la veretät, sastu: astu man- 
gjat plui fen tu, o bèz chei massepassüz di là dentri? — 

Cui ch'al veve di rispuindi al jere il bò — o, s'o 
volés, la vacje — ch'e je piturade su la fazzade dal 
Municipi e ch'e je la steme dal Comun; i « massepas- 
sûz > a’ jerin i sorestanz dal Comun. 

Quant ch'al fó strac di businå si meté in viaz par 
cjase, misurant la strade, inzopedansi dispes, ma cence 
colå. In Sotfrate, peró, al sbandà un póc di plui, e ju 
tal fossál tant lunc ch'al jere, cu la muse par sot. 

Cu la sflåcje si drezze, al prove a jevå su, ma al 
sbrisse e al torne Jü come un sac di sèmule. 

— Sant Antoni judàimi a salta für di chi. No ài 
vóe di passa la gnot a cjalà lis stelis. — Al sgripie, si 
fås fuarze, ma al torne a plombå Jü come prin. 

— San Valantin, cho judais che dal mal dal azi- 
dent, dät ne man la puar Barazzut! — 

Si cjape tes bachetis de cise che si crévin come 
Jarbe, e al sbrisse di gnüf, cu la panze paräjar. 

— San Michel, tu che tu ås lis alis tant grandis. 
su, Jüdimi: achop! — 

Dut dibant. Al colave ogni volte e al faseve simpri 
plui fonde la cove e al sintive za l'aghe e i lavaz 
'tòr di sè. 

Al clamå in ajút altris sanz: piès cun piès. 

Alore, dopo di vé polsit une dade, al clamä il 
Signór: — Signorut, dàimi almancul Vó une man! Veit 
pietát di un puar cioc, dal puar Barazzut che nol à 
mai fat mål a ne moscje...! — 

Cheste volte al ë rivät adore a distrigäsi e si è 
metüt in strade. 


Tal indoman, fat te stale, al va ju tanche “ne fusete 
in glesie. Al jentre, si insegne, al fås ‘пе riverenze de- 


nant dal altår grant e al fevele cjalant in su: — Bon 
gjorno siór Crist! — Po si volte de bande des ståtuis 
dai sanz: — A voaltris, santuzzaz, nuje! — 


Il mum ch'al è in sacristie, crodint ch'a sédin 
fruz a få dispiez, al cjól su la cjane des cjandelis, ma 
si ferme imbambinit viodint Agnul Barazzut ch'al jés 
a cessecül de glesie, fasint di nó, di nó, di nó ai Sanz 
dai altärs, che no lu vevin judät a saltå für dal fos- 
sål la sere prin in Sotfrate. 


PIERI MENIS 

PROFUGOS 





Cun tanc’ furlans che dopo Ciaurét a son lûs pròfugos vie 
pa l'Italie, and'jere ancje di Cormons e di Viles, come Felis 
Portel, cu la canete, comerciant ben cugnussüt da Gurizze a 
Grau a Monfalcon, fin a Palme e Cervignan; e un De Senibus 
di Cormons... 


Felis Portel, pari dal nestri Vice President par Gurizze, 
al contave simpri che De Senibus, a Firenze, al jere lät come 
ogni més a Palaz Pitti a tirá il sussiduo di pröfugo (un franc 
in di par ogni persone di famèe), e l'impiegát tal lei chel 
non, al dise: 

— Eh, questi nomi austriaci! — 

— Che austriaci! — al proteste De Senibus — Il mio 
nome & latino! — 

— Latino sil.. — al ribåt l'impiegát — Austriaco, come 
« Viribus Unitis! ». — 





“Day 





—  — — = — — — — = 


MAJ 


IN TIARE 


Tra ГІ e il 10, soreli; tra il 10 e il 20, ploe; tra il 20 e 
il 31, ajar; dal I al 13, tabachins viarz de Cjargne fin al mår; 
dal 7 al 22, la lås eletriche je funzione; dal 9 al 18, a’ гуіл 
une vore di cartulinis di precet; dal 1 al 34, articui di Fale- 
scjn sui gjornåi. 

Votazions! No si capis ben se il candidát Pontonut al 
restarå vif, cun dut ch'al cir di mostri che nol dà nissune 
impuartanze al fat, par chel che lu riuarde personalmentri. 

Glorie ai tabachins, es cartulinis e ai onorevui. 


IN PARADIS 


La curint de « Base» in Friül 'e devente une vore fuarte, 
tant al è ver che cumò al è dentri ancje Tite Metus cun dute 
la sò grande idee su l'Europe. 

FIESTE DAL LAVOR (Sant Josef operari) 
Sant Atanasi vese. di Alessandrie e dot. 
Invenzion di Sante Cros 

Sant Florean m. e Sante Moniche ved. 

III DOPO PASCHE - Sante Gjudite 


Sanz Pilirin e Irene mm, 

Sante Flavie Domitile v. e m. 

Sante Gjovane di Are v. Gi 
Sant Zuan di Nazianz vesc. e dot. 

Sant Jop profete 

Sanz Filip e lacum apuestui 

IV DOPO PASCHE - Sant Achile m. 


Sante Gjeme m. 

Sant Fazzin (Bonifazi) vesc. 

Sant Zuan Batiste de la Salle conf. 

Sant Zuan di Nepomue m. B 
Sant Pascal Baylon conf. 

Sant Venezi m. 


V DOPO PASCHE - Sant Ivon avocat 


Sant Bernardin di Siene conf. ( Rogazions ) 
Sant Valent vesc. / Rogazions) (Soreli cui Zimui) 
Sante Hite di Cassie ( Rogazions ) 


LA SENSE - Sant Quinzian m. 

Sante Susan: m. 

Sant Urban pape e m. 

DOPO DE SENSE - Sant Filip Neri conf. 


Sant Bede il Venerabil predi 

Sant Agustin vese. di Canterbury 

Sante Marie Mad. de’ Pazzi v. 

Sant Fernant re di Castilie T 
I sanz Canzi, Canzian e Canzianile mm. di Aquilee 

\ovitàz m pais 


Nol ere muje di gnüf in chel benedet pais. Simpri ché 
mignestre ogni di, dut l'an; simpri chés musis, fieste e disdi- 
vore. Vie pe setemane lavorá, ce par cjase e ce pai cjamps, 
e juste, salacör, la domenie dopomisdi, lá a cjoli il gjelato là 
de Verine e la sere al cine cu lis amiis; e po torni a cjase. 
Ogni biel bal al stufe! 

Ma une di, in plen istát, e sclopà la bombe e la gnove 
si sparnizzà tun lamp di cjase in cjase, di un borc a di chel 
altri, fin tal ultin cjasål: la setemane dopo un regjment di 
Dragons al sares vignüt a fä il «campo» in país. Pensait: 
un regiment di Dragons! 

Come butá un clap tun gjespár! Dutis lis fantatis, zovinis 
c anzianis, bielis e brutis, dretis e stuartis, puaris e sioris, a" 
scoménzin a piardi il cjäf, a fevelä, a cisicå, a fà progjez e 
siums. 

Soldåz si 'ndi viodeve simpri. Dutis lis frutis a’ vevin 
våt un fradi, un cusin, un vizinant, il morós tai alpins, tal 
Gjenio o in Fantarie; ma Dragons, mai viodüz. Cui sa ce fan- 
tazzons, ce biei zovins, massime i ufiziäi, duc’ nòbii, marchés, 
barons, conz! 

Dopo une setemane che i Dragons a’ jerin riväz, al jere 
dut un petez tes buteghis, te strade, pardut là ch'a si cjatavin 

Su la Tór (fot. Brisighelli) 








dôs frutatis insieme; e ogni di a’ jerin nuvitäz ch'a corevin 
di bocje in bocje come un sclopetä di fusetis. 


La Rieda e fevelave cun tun sargjente... ma al pareve 
ch'al fos sposät; Ane-Carle si jere inemorade di un tenente, 
che invezzi j coreve daür 'e Fernande; l'Anita e la Manucla 
a’ vevin lassât il moròs dal país par jéssi libaris di sielzint un 
altri; la Marisa, sposade l'inviér prin, 'e veve gjavade la vere 
€ si cjatave cun tun maressial; la Gjermana no podeve tignisi 
te piel dopo che l'atendent dal colonel ogni sere al lave par 
cjase; `e Sandra j veve sbrissåt di dî ch'al valeve plui un dra- 
gon che no une squadre di alpins; la Iside lis veve cjapadis 
di so pari in ché sere che la veve cjatade tal vignäl a lusör 
di lune cun tun cjapitani; la Marceline... ché si che faseve 
afärs, che ogni sere e gambiave! 


Quant, po, che saltà-für la vós che i ufiziäi a’ varessin 
tignude une fieste di bal, tal miez di chel femenam in sfrée 
al passà come un sgrisul di contentezze, po di dübit e infin 
di speranze. 


` . ` ` ` ° . AL 

Cui varessino invidát? Dutis, o nome chés bielis? chés 
ads EAS is? Lis sèrii hés cence scrüpui? 
sioris? chés plui elegantis? Lis seriis o che pui; 


In segret ognidune 'e tignive tal cür la speranze di jéssi 
invidade. E cence fá finte di nuje, ognune si praparave pe 
grande serade. Ce maravèe! Bisugnave meti-dongje il vistit adat, 
fåsi få la permanent, métisi intör un fil d'aur, tirá lis céis 
a sésule. E une, cidine, par ca, e ché altre cun tune scuse par 
lå, une judade de mari e ché altre di scuindon, a’ jerin ladis 
là de sartore: — 'O vares -- a’ disevin — un alc di premure. 
Dopo mai cho spietavi di fà chest vistit! — 

Lis zornadis cjaldis a’ passavin cence visási in chel zornä 
di petez, in ché fieste di zoventüt. No jere rivade insomp dal 
pais une gnove, che za un'altre j coreve daür, la urtave, j pas- 
save denant. 

Ma ce colp, puaris frutis, quant che il tenente Mariani, 
propit li de Verine, al disé che dut il program dal bal al jere 
låt a mont «per ragioni militari »! 

Ce fà? Ognune ' € glutì in segret la sò pirule. Po une cu 
l'altre a’ tacárin a di che no si jerin mai lusingadis; che no 
j vevin mai pensát sore. Ma drenti-vie ce maruml 

La fieste dopo, a Messe grande, mai viodude tante ele- 
ganze in país, tant lusso, tanc’ vistiz gnüs tune volte: vistiz 
a sac, come cjamesis di gnot; a balon, tanche scartos di bagigjs; 
vistiz a «trapezio >, e vie ancjmó cun nons stramps! Une sa- 
gre di mode. 

Nome la Marine 'e lé a Messe vistide a la buine cun tun 
vistidut di massärie. 

— Ce sfazzade, cjalàile. A cui cródie di dále d'intindi? — 
a' cisicavin chés altris, in gringule. 

Ma la int cjacarone no saveve che propi in ché sere Marine 
'e veve di là incuintri a Gustin, il so morós, ch'al vignive in 
licenze de Svuizzare. 


PIERI MENIS 

FRUZZONS 


I Cätanas a’ jerin doi fradis vedrans ch'a vivevin besséi 
tune cjase tant grande ch'e vares vòt plazze par vinc di lór. 

Plens di cjamps e di bèstiis, a’ lavoravin di un scár al 
altri sense un lamp di padin. 

Mai ch'a lessin ta l'ostarie. Si viodèviju in pats, di scjam- 
pon, juste quant ch'a levin a puarti il lat, une setemane par 
отр, e ogni tant a Messe prime la fieste. 

Par tant ch'a lavorassin simpri insieme pai cjamps tan- 
che i blås, si disevin tré peraulis in di, uardansi di cjalási 
tat våt. 

A’ devin dongje la bocjade ognun pal so cont. H for. 
madi sal tignivin in doi scanséi diferenz. Ognun al faseve 
il so frico, la så bulide, la meste. A’ fasevin la polente, la 
sere, ognun pal so cont: prin un, po chel altri. Se qualchi 
fete `e vanzave, mico passáse l'un Paltri: j e devin es bèstiis. 

S'a levin d'acordo? In rıuart ai lavórs, par un fil, che i 
lavörs lór ju vevin tal sanc. Nol coventave, infati, ch'a stessin 
a discuti su ce ch'al mertave fat mé e ce doman, quant sed, 
quant solzä, buti l'aghe, racuèi: si intindevin tasınt. Pal rest: 
un esempli. 

Une sere un dai doi al pocave la sö polente e chel altri 
a! ramondave i dinc' su la puarte di cjase. 

Chest al dis: — Doman si pò meni sù il fen dai Pases, 
ch'al é pront. Si pö fá doi viaz. — 

Chel altri, pocant la polente: — Un o tré! Un o tré! — 

RELATIVITAT 


Te gnot indarintade 
'ne gote di rosade 
sun tune viole 'e cole. 


— "Orche malore! — alore "e dis la viole 


sustade: — Ce neade! 














Fugn 








IN TIARE 


e Onorevul Pontonut! Intör di lui, a’ son duc’ i amis ch'a 
jan olüt che Lui al las a Rome come rapresentant di cheste 
tiare plene di int salde, oneste, lavoradore. Cheste int 'e sa 
di podé simpri fà càlcul su la só peraule che no mancjarà mai 
nc culi ne a Rome: la só peraule alte, che dis dut l'amòr 
de nestre int pe Pizzule e pe Grande Patrie; la sö peraule 
ch'e ven dal cür e ch'e svole cun alis d'aur tal cil de glorie. 
E nó 'o savin che bisugne difindi i valórs spirituäi de nestre 
ziviltät milenarie, romane e cristiane, culi, sul cunfin là che 
l'aquile e sbat lis alis e `e vegle cui siei vôi di azzål e cul 
cúr di leon. Onorevul, la sò peraule `e covente par cheste di- 
fese! Nå o sin sigürs che Lui al fevelarä! >. 


IN PARADIS 


A’ lavórin duc chei che no än mai fat nuje in vite lór 
c ancjemó a' scügnin mantigni chei altris. 

Sante Anzule Merici v. 
PASCHE DI ROSIS (Pentecostis) - Sant Rasim vesc. 
(Fieste nazional de Republiche) 


Sante Ulive v. 

Sante Saturnine v. e m. 

Santis Zenaide. Cirie, Valerie e Marzie mm. (Timporis) 
[seat Bertrant patriareje di Aquilee 

Sant Rupret ab. (Timporis) E 
Sant. Vitorin conf. ( Timporis ) 
SS. TRINITÄT - Sante Diane 


Sante Margarite regjne 

Sant Barnabe apuestul 

Sant Zuan di Sant Secont conf. 

CORPUSDOMINI - Sant Antoni di Padue conf. e dot. 
Sant Basili conf. e dot. Э 
Sanz Vit, Modest e Cressenzie 


II DOPO PENTECOSTIS - Sante Tilie 


Santis Ciriache e Mostje mm. di Aquilëe 

Sante Marine v. 

Sanz Gervás e Protas mm. 

Sant Silvieri pape 

Fieste da Cür di Jesi - Sant Luis di Gonzaghe conf. ® 
Sant Micete vescul di Aquilee (Solstizi ) 
JII DOPO PENTECOSTIS - Sante Agripine v. e m. 


Sant Zuan Batiste 

Sant Prospar vesc. 

Sanz Vizili vesc. e Pelaj m. 

Sant Ladislau re di Ongjarie 

Sant Ireneu vesc e m. & 
I 55. PIERI E PAULI apuestui 

IV DOPO PENTECOSTIS - Sante Lucine 

Al jere tant grant che ancje ué, tal nestri pais, 
si use a di: grant come il Cadorin. Ma cui sa sal 
vignive dal Cadore! Cuss! a' disevin. Al veve 1 cjavei 
gris e la barbe lungje simpri compagne: vadi che j 
jere secjade tai sor&i e no j menave plui. 

Al veve intorsi dut l'an un pàr di bregons di fu- 
stagn e une gjachete di cjazzadór. E sul cjäf un cja- 
pielat larc e spoät come une ombrene, cun tun nastro 
di cragne grasse travanade atór atór. Al comedave 
ombrenis e al stagnave cjaldirs e cops. Nol veve culu- 
mie tal lavór e là ch'al pojave man lui, l'imprest no 
si rompeve plui. Al consegnave i cjaldirs lusinz, den- 
tri, come d’arint. 

Quant ch'al rivave si sentave' sul clap dal tej, al 
impiave la fusine e al viarzeve la cassute dai impresc’. 
I fruz si sentavin intór imbambiniz e lui no ju parave 
vie: nome ogni tant, tal pojå un cjaldir o un cop finiz, 
ju sfrosegnave sul cerneli o sul zenoli, mo un mo l'al- 
tri e ur faseve, né si né no, bocje da ridi. 

A misdi al taponave dut cun tun telo e al partive 
a consegna i lavors e a tira bêz. Po al jentrave ta l'osta- 
rie. Si sentave tal cjanton dongje lis scjalis e al tirave 
jü, un daür l'altri, doi, tré decimins di sgnape. Po al 
clamave di mangjà: tal platel dal lidric, miez litro di 
vin e mieze tazze di ueli. Al faseve brustuli su lis boris 
une man di pan e la tocjave in chel tocjo. Quant ch'al 
veve finit il pan, al alzave il platel cun dós mans e lu 
disgotave in bocje, spalancant chei doi lavrons a plere 
che no ‘п’ spandeve une gote. Dopo al tacave a cjan- 
tuzzå lis canzions dal so pais, al riduzzave e al beveve 
sgnape un'altre volte. Ma un grum di decimins. E al 
tacave a vai. Al faseve dül a viodi a corij lis lagrimis 
jenfri i péi de barbe. Al tirave für dal sacheton de 
gjachete une cuardute lungje qualchi metro, la cjalave, 
la voltave tes mans, la bussave. 


Alore duc' nó si slontanavin e lu lassavin bessól. 


Nus veve contät une volte de só femine, zövine e 
biele, ch'e jere muarte lassü, in montagne, e lu veve 
lassät di bessöl. Ancje un frutin j jere muart, e ju 
vevin sapuliz insieme, tal simitieri dal pais, plen di 
fen e di jarbatis, là che lis crös di len a jerin zaromai 
fraidessudis e sdrumadis de néf. I vis a jerin pal mont 
a vore; i muarz a' jerin duc' là dentri e no si saveve 
plui dulà. 

Ma lui si al saveve dulå ch'a jerin la só femine 
e il so frut. Lui al veve misurät cu la cuardute là che 
ju vevin metüz, e la cuardute la veve simpri cun sé. 


Ogni tanc' agn al tornave tal so simitieri, al peave 
la cuardute "бг il càncar dal puartelut di баг, la disti- 
rave dute in direzion dal cret di Nis, e li sot a' jerin 
i 501. 

Par chel nol veve mai gjavade la gjachete e la 
cuardute la veve simpri cun sé tal sacheton. 


PIERI DEL FABRO 

EE CUBI URE 


Tal més di otubar dal '62, a Udin, al è ståt costituit il 
Cenacolo d'Arte «LA RIBELLIONE >, ch'al à scrit un MA- 
NIFEST e lu à fat tacå sui mûrs de zität. Dome nó o vin 
capit l'impuartanze dal fat e, prin di piardi dut, 'o vin spes- 
seat a copia il test dal document e a ripuartälu culi. Se no 
jerin nó, ce risultát varéssje vüt la e Ribellione »? 

Ve culi il test, täl e quäl: 

« Una forza, una ricerca sincera di verità nei temi di una 
vigorosa critica nei confronti dell'attuale stato di avvilente de- 
gradazione, in cui è costretta e langue l'arte, e un pressante 
desiderio di uscire dal pregiudizio, dal falso anticonformismo, 
dominanti tanto nell'Ente sociale quanto nell'Ente artistico, 
sono l'esegesi de «LA RIBELLIONE >. 

Nel < perbenismo » e nelle oziose prese di posizione di 
certa società il concetto di Arte appare assurdo e maggior- 
mente tale si rivela nel « pressapochismo » dei professionisti e 
nella larvata farragine del dilettantismo. 

Ribellione, dunque, alla mera illusione di chi. ignorando 
i veri, immutabili ed incondizionabili canoni e valori della 
Arte, spesso confonde i termini delle proprie convinzioni po-- 
litiche, sociali ed economiche con quelli ben più alti e puri 
dell'arte che viene, così, vergognosamente profanata e conta- 
minata da intrecci di elementi ad essa estranei, oppressa e 
schiava di limiti ad essa imposti da artisti che, altrimenti, do- 

vrebbero chiamarsi sovvertitori della verità artistica. L'Arte 
per l'arte in un artista libero al di fuori di ogni convenziona- 
lismo, di ogni frontiera, di ogni interesse. 

E ribellione, infine, alle vigenti limitazioni poste con ipo- 
crisia, in nome di nessun diritto, a opere di artisti moderni c 
classici, stranieri e italiani, limitazioni che testimoniano l'ege- 
monia di quello che definiamo oscurantismo artistico >. 


IL COMITATO FONDATORE (Il) 


(1) 'O vin savüt che «LA RIBELLIONE > ‘e veve di riuar- 
dà lis arz figurativis, il teatro, la leterature. President de 
e RIBELLIONE » nus àn dit ch'al jere il pitor Pin Pas- 


salenti € segretari un atór. 


00 

CJARIESIS 


Lis cjariesis son maduris, 
| bielis, rossis, son di cuéi. 
| — Ven mo, Nute: jo la scjale, 
th cjöl så il rimpin e il zéi. — 
AN Sot dal àrbul a' questiónin: 
— Va sò tå! — Nò, prime tú! — 
Lui nol ål, ch'al & di vene 
di stå sot a cjalä in sò. 
| Ma il zughet jê lu indivine: 
| — Monte, e slüngjmi une man; 
| jo, par ué, ti ten la scjale: 
| o larai sò, prin, doman. — 


Tal doman a cuéi cjariesis 
ducjdoi a' son tornáz; 
lui al spiete che jé 'e monti 
tanche si 'erin feveläz. 


E jé e monte. Ma, galere!, 
cence disj ne ài ne bài, 
| no áe metudis lis braghessis? 
| Ah, ché model, il folc la trài! 
| Sot dal årbul no questiónin: 
| par ce fä? Nol merte plui. 
"í Uë 'e à metudis lis braghessis. 
| | AI è il câs ch'al monti lui. 


MARIE GIOITTI DEL MONACO 

PROVIDENZIS 





S; visdiso ce razze di istät cho vin våt chest istát? Plui 
di doi més cence un got di ploe, e un soreli di fåc. Cjamps 
arsiz, ors brusáz, la blave a tigni-sù lis mans, incjandide. 

Meni al dis: — Se И guviár no se met tal cjåf di judd i 
puars contadins, cheste volte al va dut a remengo e lis cam- 
pagnis si svuedin. — 

Riedo al dis: — Ma il guviár, par furtune, al sa ce ch'al 
fås e qual ch'al è il so dové. Viodarás mo se ancje cheste volte 
nol rive adore a meti-sù un'altre tasse... pal Sut! 

Lui 











IN TIARE 


Il partit comunist furlan al resone simpri sul cont de Die- 
stre e de Zampe, ma nol rive a capi di ce bande ch'al è l'on. 
Pontonut. 

Bie! timp di lunis fin sabide, e di domenie simpri ploc. 

Une di ches dal cine si maride cul Gran Khan; al ma- 
trimoni a' son presinz unc vorone di lustrissins, ma si son 
dismenteäz di invidå lon, Pontonut. 

Glorie ai partiz e ai matrimonis. 


iN PARADIS 


Al ven screät il gnüf Teatro di Udin, e al rive di Rome 
un grant sorestant par tajå la curdele e få un discors: al rive 
propit lui in persone: no mandin, al ultin moment, un se- 
gretari in sostituzion! Chei dal Teatro Udinés di Prose e che 
dal Pizzul Teatro de zitåt di Udin a’ Dan la pas: no van 
daür de Cine e da l'Indie, ch'a disin di fà une biele uere. 

Ai ultins dal més no rivin boletis di pajå. 

San Denél 





Sna-gar 


CEET 


Bem  олач шег Uu. p 


Fieste da Sane di N. S. - 5. Teobalt 

Madone de Fisitazion 

Sant Eliodór vesc. di Altin 

Sant Laurian vesc. 

Sant Antoni M. Zacarie conf. 

Sante Mariute Goretti v. e m. Єз 

V DOPO PENTECOSTIS - Sanz Ciril e Metodi 
apuestui de Selavanie 

Sante Lisabete regjne 

Sante Veroniche Giuliani v. 

Sante Silvane 

Sant Piu I pape. natif di Aquilée 

Sanz Macór e Furtunät protetörs de Furlanie 

Sanz Gioél e Esdre profetis 

VI DOPO PENTECOSTIS - Sant Venturin (Buine- 

venture) dot. Y 


Fieste dal Redentór - Sant Indri imperadör 
Madone dal Carmini 

Sante Letizie e Sant Alessi conf. 

Sant Camil de` Lellis conf. 

Sant Vizzenz de Pauli conf. 

Sant Jaroni Mian conf. 

VII DOPO PENTECOSTIS - Sant Denel profete 


Sante Marie Madalene 

Sant Apolinär vesc. (Soréli cul Leon) 
Sante Cristine v. 

Sant Jacum apuestul e Sant Cristoful m. 

Sante Ane mari de Madone 

Sante Liliane m. 


VIII DOPO PENTECOSTIS - Sanz Nazari e Cels mm. 
Sante Marte e Sante Beatrizze (Bice) 


Sant Aldon m. 
Sant Ignazi di Loyola conf. 

Moria di barar 


Pieri Fari nol blestemave mai. Nancje nol preave. 'O vuei 
di che nol diseve rosäriis, Salveriginis, « Credos ». Ma al fe- 
velave dispes cul Signör, come ch'al fos ståt simpri in. Sö com- 
panie. Nol stave a praparå i discors. Al diseve bot e sclop 
ce che | coventave. Robutis di nie, magari, ma domandadis 
cun tante grazie, cun tant cür e soredut cun tant disintares, 
podevial il Signór dineälis? 

Mi visi che un lunis j domandä al Signór: — Signör, no 
stäit fámi muri di lünis. Mi displasares di scomenzá cussi mäl 
la setemane! — 

Al muri une sabide a buinore. 


* * * 

Brös al pative une vore di set ancje vie ре gnot. Tal ultin 
al scugnive puartå ogni sere une butilie di vin in te cjamare: 
la pojave sot dal jet, dongje dal picol, e j ricomandave e 
femine: 

— Clàmimi eh, Nore, quant ch'o ài sét! — 

— Ce ütu ch'o sépi jo, mostro di vecjo, quant che tu 
ás sét? — | 

— Climimi tu, ch'o ài simpri set jol 

т ж * 

Jacumin e Rosine а' son chei doi nuvizzuz che ап vin- 
züt il prin premi dal « quadro sacro ». 

E cumò chel quadri a’ scugnaran picjålu e tignilu da 
cjäf dal jet! 


66 








«Mondo birbo!» 


Puar gno pari al veve il vizi di saltä für ogni tant, 
tal discors, cun qualchi peraule taliane. Quant ch’al 
zujave di cjartis ta l'ostarie, par esempli, se il compagn 
al jesseve cun qualchi cjarte che a so judizi no jere 
ché juste: — Mondo can! Mondo birbo! — al urlave, 
che nome lui si sintivilu. 

Ore al viveve in che àins a Biliris Mondo Pican- 
do, un bon omp, dut di cjase e di glesie, modest, puar, 
ch'al diseve siet peraulis in di e ch'al leve ta l'ostarie 
juste la sere de sagre; e tant càndit ch'al prestave fede 
a dutis chés che j disevin, par strambis ch'a fossin. 

Une di a’ lérin a dij che Rico Ucel la veve cun 
lui e ch'al leve slengànlu pes ostariis. J parë distrani 
che Rico Ucel al lés compuartànsi in ché forme, tant 
plui che no j risultave di vèj fat mai nissun tuart; 
ma chei altris a insisti, e cussi al dezzidé di là a sin- 
ceräsi. 


La beste dopo si presente ta l'ostarie di Gjn e 
Rico regolarmentri al zujave. 


Si met daür, impins, a cjalà. 

Dopo un póc, Rico al sclope: — Cale chel tré, 
mondo can! Ce spiétistu? — urlan’j al compagn di züc. 

Mondo al scolte e al tas. 

Subit dopo Rico al torne a dà su: — E la spade, 
ce le téntu a fà in man, mondo can? — 

Mondo, zito. E Rico, daprüf, al so ami: — An 
batüt si o nó, cjan da l'ombre? E inalore ce stino a 
zuja, mondo birbo? — 

< Mondo can! Mondo birbo! > E ап reson 1 spions. 
Rico le à veramentri cun lui, al rumie Mondo dent 
di sé. Nol vares mai crodüt, ma `e je vere. 

Inalore si fås indevant viars di Rico, e cun chel 
estro ch'al veve, puar omp, calm, compost, fevelant 
planc e adasi: — Rico — al dis — no vares mai cro- 
düt! Paziénzie « Mondo can», ma ancje « Mondo 
birbo >! Parcé po, Rico, våtu svilintanmi cussi? 

FRIULI - V. G. 


LA REGIONE 
Come che si diseve... 
STATUTO REGIONALE 


Friuli: caso chiuso. 


ORDINAMENTO REGIONALE 
Venezia Giulia - Friuli. 


PROGRAMMA REGIONALE 


e Friulanizzeremo Trieste! >. 


«BREVE STORIA DEL FRIULI » 
1420, 1797, 1962. 


MODI DI DIKE 
Unità del Friuli. 
Ragioni storico-culturali friulane: campanilismo! 
П gioco degli antiregionalisti. 
Commissioni di studio per il Friuli. 
Emendamenti (quelli degli altri: deviazionismo). 
Ritiro emendamenti (quello degli altri: autocritica). 
Disciplina di partito (quella degli altri: ordine di scu- 
deria). 


PER FINIRE 
.. salt, onest, lavoradór instes! 

Un zito ju pai pråz te gnot serene: 


tun ajarim di nie 

'e å un sgrisul 'ne vermene, 
sı möf un frös apene 

te bave ch'e sbisie. 


Å un pont, sul ór de buse, 
cjamát d’amör ch'al bruse, 

un gri, che nol På stå, 

si met a serenå: 

— Gri, gri... — si met a få. 


Ex notis ch'a van vie 


si scjasse "ne furmie, ch'e duár in pis: 
— No sätu ch'a son ündis? Su mo, tás! 








AVOST 


IN TIARE 





Mai che i otomóbii a' córin su lis rois: a' córin simpri 
su lis stradis, là ch'e passe la int, e al & par chel ch'a sozzédin 
lis disgráziis. E mai che il més di Avost al så come il més 
di Maj: al & simpri cjalt, che no si à voe di få nuje, dome 
di durmi. Peró lon. Pontonut al si svée ancje in chest més 
par penså e Pizzule. 

Glorie 'e Pizzule, cun discors, trombis, tambürs e « Un 
salüt 'e Furlanie ». 


IN PARADIS 


Ai 15 dal més 'e va in funzion un'altre lune tal cil par- 
vie che, cun tune sole, i cjocs a’ lavin ogni tant a sbati il nås 
tor di qualchi mår o ch'a colavin te roe: a'nd'jere ancje di 
chei ch'a stavin-sù dute la gnot. Dome sar Pontonut al va sim- 
pri a durmî par insumiäsi di ché biele di che lu fasaran Pre- 
sident de Republiche al puest di un altri che nol à vonde 


meriz. 


T2 


I | 

2 ¥ 

з 5 

4 D 

5.1 

6 M 

7 M 

8 J 

9 V 

10 S 
11 D 
12 L 
13 M 
14 M 
15 J 
l6 V 
17 S 
18 D 
19 L 
20 M 
л M 
22 J 
әз V 
24 8 
25 D 
26 L 
27 M 
28 M 
29 J 
V 





Sant Pieri in ejadenis; sant Justin m. 
Madone dai Agnui 
Sante Lidie v. 


IX DOPO PENTECOSTIS - Sant Domeni conf. 


Madone de Néj - Sant Emidi vesc. © 
Trasfigurazion di N. S. - 5. Svualt re di Nortumbri 
Sant Gaetan di Thiene conf. 

Sant Emilian vesc. 

Sant Zuan-Marie Vianney predi 

Sant Laurinz m. 

X DOPO PENTECOSTIS - Sante Susane 


Sante Clare di Assisi v. | D 
Sant Zuan Berchmans conf. 

Sant Eusebi predi 

MADONE DI AVOST / Assunzion ) 

Sant Атос conf. 


Sant Jazzint conf. 
xI DOPO PENTECOSTIS 


Sant Zuan e 
Sant Bernart ab. 

Sante Giovane di Chantal vedue 

Fieste dal Cür di Marie - Sant Puelit (Ippolito) 
Sant Filip Benizzi conf. (Soréli cu la Fantate) 
Sant Воки! apuestul 

XII DOPO PENTECOSTIS - Sant Ludui re di Franze 


Sante Erminie vedue 

Sant Josef Calasanzi conf. & 
Sant Agustin vesc. e dot. 

Sante Sabine v. 

Sante Rose dal Perù (Lime) 

Sant Raimont conf. 

«SORO СЕ?» 


A Culine, un frutut sui vot àins al sta lecant un gjelato 
di chei cul stec, sintát su la bancje denant dal albergo di « Ezi ». 


Serio, cidin, s'al leche cun devozion, s'al cjale, s'al zire, 


s'al volte; s'al gjolt plui cui vói che no cu la lenghe. 


A] viót un altri frut su pe strade e lu clame: — Bepo — 
j dis — il gjelato. — E j al mostre par un moment, tignin'lu 
alt pal stec. 


— Cui cj al ál dát? — 
— La parono. — 
— Soro ce? — 


— Soro nujo! — 

Макі 


Zuanat e Pieri Sec a’ jerin simpri insieme. A’ jerin dôs 
buinis animis, simpri a Messe la domenie e dispes in proces- 
sion cui standarz; ma a’ vevin la lôr pecje ancje lôr: ur pla- 
seve di bevi. Ogni sabide e ogni domenie a' finivin lustris, e, 
par vie des lór feminis, co a' rivavin a cjase, ur saltave für 
qualchi möcul. Passade la cjoche, peró, a’ tornavin bogns e 
rasonévui, € a’ lavin a confessási cun dute compunzion lå di 
pre Gostin, che al jere un bon predi, ancje se al lave a tira 
für lis pinitinzis plui stranis. 

Une di Zuanat al cjatà il Sec chal vignive jà dai roncs, 
neri in muse e sgobát. — Po ce astu po, Sec, cun ché muse! 
— j domande. 

— "O soi ståt des quatri a buinore fin ситод a cuinzá e 
a incalmä. 'O ài la panze sclagne e une slisse che no viót la 
strade, € pre Gostin mi à ordenät di saltä il gustä. — 

— E tu sältilu! — j rispuint Zuan. 

— Ce orestu di? — | domande chel altri. 

— 'O uei di che pre Gostin ti à dit di saltálu, mico di 
no mangjälu. Ancje a mi mi à vüt dade altris voltis une pi- 
nitinze cussi: poben, jo 'o cjól il plat dal gustä, lu poi par- 
tiare e lu salti. Ma, dopo, m'al mangj, che ancje a mi mi 


‚ ocór di stå sù! — 


Il Sec al cjalà Zuanat cun amirazion infinide e al lea 
cjase. 

Mi 


La sere, denant di un bon tajut ta l'ostarie, Zuanat j do- 
mandà al Sec dal gustà. — Po tás, che a momenz mi tocjave 
biele. 'O ài pojät il gusti sul salizo e a pit fèr lu ài saltit. 
Po no sojo låt cun tun tac parsore di une uaine lesse e no 
sojo sbrissát dilunc cun chel pit! Se no mi volti imbande po- 
lant une man partiare, o voi jù just cul cül tal plat de mi- 
gnestre, Alore sì, ve’, cho vares våt il gna dafà cu ]a Lise! — 

— In ogni müt — dissäl Zuan — ancje cheste tu äs po- 
dût sghindile. — 

Une matine ch'al jere ancjmè scür, si cjatärin par une 
stradute che puartave lassù di une ancone für dal pais. Du- 
cjdoi a' vevin in man un mazzet di rosis, ma il puar Sec al 
tirave sù zueteant e soflant. Zuanat j dist: — A ce cho 
viöt, ancje tü cui fasüi tes scarpis. — 

— Po si! — j rispuindè il Sec — Ju astu ancje tà? Ma 
cemüt püstu cjaminå cussi franc inalore? — 

— Par vie che i fasüi, jo, ju ài lessäz, prin di métiju. 
Pre Gostin ti varà dit ancje a ti di meti dis fasüi par scarpe 
e di 14 li de ancone a puartà lis rosis e a pred un póc. E alore 
gjave lis scarpis, lasse denn i fasti — dat che cumò no tu 
puedis lessiju — e ven sù discolz. — 

Il Sec lu ringrazià di chest altri smaraveós conséi e cun 
tune scarpe sot ogni braz al lé sü fin insomp, lizér e content. 

Lassù ducjdoi a’ metérin lis rosis je: Madonute, a’ preàrin 
un pöc, po 'a tornàrin jù insieme. Zuanat al ricomanda al Sec 
di no pandi a dinissun ce ch'al veve fat in riuart ai fasüi e 
ce che j veve conseåt di få a lui; ma vadi che il Sec nol jere 
stát bon di tasé, dal moment che, timp dopo, duc' i fruz dal 
país a’ vevin scomenzät a clamá pre Gostin, pre Fasülil 

Un'altre di il Sec al capità disperát in cjase di Zuan. — 

'O ài capit, — dissäl Zuan: — ancje tà cun tune sedon di 
cinise tal prin tài di bacó de zornade, nomo? — 

— Si! — j disé il Sec. — E no mi sint propri di infrontá 
ché porcarie. — 

— Lasse fä di me, ch'o ài dut pront — dissàl Zuan. Al 
tameså un pocje di cinise, al cjolé un sfuéi di cjarte parafi- 
nade (di ché che si dopre par méti dentri il formadi par che 
nol sudi e nol piardi) e une sedon di taule, Al jemplà la se- 
don di cinise e al роја dut su la cjarte; al involuzzà podopo 
dut ben e al lejà cun tune vete di fil il sacut 'tór dal mani 
de sedon. Tal ultin al cjolé une tazze, j meté dentri la sedon 
cussi involuzzade cu la cinise in te cjarte, la jemplà di bacò 
c al bevê. 

Il Sec lu cjalave incjantàt: — Ma ce fastu? — 

— No ti äl comandät pre Gostin di bevi il prin tài de 
zornade cun tune sedon di cinise dentri? Poben, ce ise cheste? 
No ise une sedon di cinise ca dentri? No ti à dit mico di 
bevi la cinise, pre Gostin! Cjape e béf ancje tà! — 

E a bevérin ce tant! 

Ma pre Gostin al jere veramentri un diàmbar di predi 
che mil a 'ndi inventave e mil a 'm' pensave, e une di i doi 
amis a’ croderin ben — dopo ch'a 'ndi vevin sghindadis un 
pocjs — di no insisti di plui. A diserin: — Fin cumó si & 
paráz; ma cui sa chel ali ce ch'al ë bon di inventä di cumó 
indenant? — 

E d'in chel di a’ lérin a confessäsi li di pre Laurinz ch'al 
jere un sant om, adegnévul, ch'al capive e ch'al dave di pini- 
tinze — al massimo — qualchi part di rosari. 


ALERAME PETROZZI 

FERAI 


Te gnot serene, ja pe braide in pas, 
‘ne lüsigne 'e va vie pai gei dafás. 


La incòntrin trå muscjns e dër pavéis: 


— Distude, che tu incèis! 

SETEMBAR 


IN TIARE 





Un taramot cun tune vore di distruzions. Il presit di duc 
i gjénars al cres dal cent par cent. Siöperos une vore indicatifs 
in Spagne, là ch'e pó nassi une rivoluzion. Mazzalizis tra neris 
e blancs in Afriche. Pericul di uere tra Indie e Cine. La qui- 
stion di Berlin 'e scomenze a scotå une vore. Une atomiche 
'e sclope in tune fabriche e dute l'umanitit e riscje di restå 
impestade. Lis gnozzis de prinzipesse Marie Taresie — che 
puarte un abit di Dior damascát, cun perlinis e brilantins — 
cul duche Aldemár di Haltenburg, al & l'aveniment plui im- 
puartant dal an. 


Glorie es prinzipessis e al on. Pontonut. 


IN PARADIS 

Tal Venezuela nissune rivoluzion. Par interessament dal 
on. Pontonut a’ càlin di presit lis caramelis. 

Un altri onorevul, invezzit, al fás une vore di cavalirs an- 
cje chest an, ma di li no si rive a tirá-für nancje un fil di 
sede. 

XIII DOPO PENTECOSTIS - Sante Isabele v. 


Sant Sejéfin re de Ongjarie 

Santis Eufemie. Dorotèe, Tecle e Räsime mm. 

Sante Rose di Viterbo v. 

Sant Erculan vese. di Perusie 

Sant Zacarie pari di S. Zuan Batiste 

Sant Nastäs m. di Aquilee 

MADONE DI SETEMBAR (Nativitat) - Sant Adrian 


"ante Serafine vedue 

Sante Pulcherie imperadrizze D 
Sante Teodore penitente 

Fieste dal Non di Marie 

Sant Alöi vesc. 

Esaltazion di Sante Crós - S. Ciprian vese. e m. 


AV DOPO PENTECOSTIS - Fieste dai Siet Dolòrs 


Sant Corneli pape 
Sante Colombe v. 


Sant Josef di Copertino conf. (Timporis ) 
Sunt Zenür vesc. e m. 

Sante Cjandide verg. ( Timporis ) 
Sant Matten apuestul e vangelist (Timporis) 


XVI DOPO PENTECOSTIS - Sant Maurizi e comp. 


Sante Tecle v. e m. (Equinozi - Soréli cu la Belanze) 
Madone de Mercede - Sant Terenz m. 

Sante Aurelie m. 

Sanz Ciprian e Justine mm. e 
Sanz Cuesim e Damian miedis 

Sant Venzel re di Boemie m. 


XVII DOPO PENTECOSTIS - Sant Micjél are. 


San Jaroni predi e dot. 

La ultime barele 


Feagne si sarà fat un non, jo no dis, cui soi granc’ 
omps, cu lis sòs fabrichis, cui sôi cipres, cui sôi artisc 
inzegnós, cu lis sòs bielis frutis; ma chesc’ a’ son pro- 
doz che, ce plui ce màncul, bondanz o scjars, si cjàtin 
un póc par dut. Ma chei che fin cumó a’ jan spandüt 
a lunc c a larc il non di Feagne, chei ch'a jàn fat di 
cheste zitadine cussi biele, cussi legre, cussi simpätiche, 
une pizzule capitål dal Friül, a’ son ståz i mus. 

Nissune «Pro Loco». nissun sindic, nissun parla- 
mentár rivarà mai adore a D par Feagne ce che àn 
fat i mus. 

Puntuåi, ogn'an, quant che la ùe e scomenzave a 
di di gambiä colór, e la fuée dai gurlärs a palombisi 
sot-vie, i mus a’ spizzavin lis orelis e sinviavin di ogni 
bande cuintri Feagne. E par setantagn la maraveose 
siarade furlane, fisse di sagris e di bielis companiis, 'e 
scomenzà cu la corse dai mus, la prime domenie di 
Setembar, su la plui biele culine dal Friül. 


No lu fasevin pe glorie, püaris bestiis, parceche i 

mus no j tegnin ai titui, come 1 cristians. Difat, une 
volte rivåz sul marcjåt, qualchidun nancje nol coreve. 
Al lave indenant pas a pas, cence nancje abadå al tra- 
guart, cence scompónisi pes scoreadis dal cocjo, cjalant 
di ca e di là lis mussis plui bielis e la int, content nome 
di jéssi tornát inmò une volte a viodi Feagne. 


Cumo al è finit. Il marcjät di Feagne al deventarà 
une plazze moderne come mil altris, une plazze nete, 
inluminade, plene di màrmui, di bärs, di piere artifi- 
ciål. E no si sintarà plui in chel zardin il non dai mus 
rivåz prins: Fülmin, Missil, Leo. Il non dai granc' mus 
di Pozzalis, di Batäe, di Cjaurià, di Spilimberc, un póc 
a la volte, al sarà dismenteåt. E nissun viodarà plui a 
shlà pal pais i granc’ campions cu lis orelis dretis e la 
crós su la schene, i ünics vers campions reståz púrs 
in dut il mont dal sport, chei ch'a uadagnavin onesta- 
mentri la vitorie cence compräle cui milions, che no 
si intosseavin di simpamine ma si contentavin di qual- 
chi pugn di vene e di une sope di vin. 


I ültins autèntics diletanz, cussi sensibii e riguardós 
ch'a vèvin cür di manda a fasi foti la vitorie e la glorie 
par dà la precedenze a une biele musse braurine. 


Vué a' jàn corüt pe ultime volte. E cumó a' par- 
tissin. Tiràisi in bande e saludàiju cul cjapiel in man. 

E i fantins che no s'incjöchin, vué, e che no ju scoréin. 
E i fantaz che no ur saétin intór cu la moto, e che 
nissun ur sbreghi lis bandieris, 1 zufs e lis decorazions. 


Al é un slambri di Friül ch'al mår vué, a Feagne, 
e che si slontane par simpri cu la ultime barele. 


RIEDO PUPPO 


84 








Frukkond 


Cheste le å contade Dino Virgjli chest més di Setembar, 
intant che si leve a Ortisei pal Congres dai Ladins. 


Doi amis, Tite e Toni, lant-vie pastrade, a' viódin da 
lontan un gobo. 

— Viostu chel gobo? — j dis Tite a Toni. 

— Lu viót! — 


— Al é un gno cusin dret! — 


+ ж $ 


Ancje cheste le д contade Dino Virgjli, sigurant ch'e je vere. 


Un so scuelär puar, sui nüf àins (Dino al & mestri di 
scuele), al vignive a scuele simpri mál in arnés: cui scarpez 
ch'a sbeleavin o cui zócui, secont il timp; cui bragons imblecáz. 
Par chel i compäins a’ gjoldevin a menälu pal boro. 

Une di al capità a scuele cun tune gjachete largje e lun- 
gje che j rivave fin ai zenói. 

I compäins a’ tacarim a ridi: — Cjalait Toni, ch'al à metüt 
sü la gjachete di so pari! — 

— No po, no po! — al dis lui. 

— Ce nò, ve’! — chei altris. E ridi. 

E lui, ros: — 'E je mé, invezzi, e no di gno pari, che 
nol à mai vüt gjachetis gno pari! — 

GRAVITAT 


Un miluzzut di rose, sul pomár, 

"ne biele di, madár, 

nol rive a tigni dür 

cula ch'al è, sul cuár. 

Al cole a plomp. Te jarbe di sot vie 
al cope "ne furmie. 


La gravitát, ché strie! 

Utubar 





OTUBAR 


IN TIARE 





Ancje in chest més al risulte che l'omp al & diferent des 
béstiis parvie dal pinsir: al & un fat che, come che i gjeneräi 
a pénsin simpri es ueris, i avocaz es parcelis, i camarirs es 
buinismans, i siórs ai béz, i pulitics `e pulitiche, i manauäi al 
bevi, i gjornalisc’ a contåle, i laris a file france, i sorestanz 
a no vé responsabilitåz, i biäz al balon, i scalognäz al « Toto- 
calcio », lis vedranis al matrimoni, i onorevui al eletorát, e i 
galantomps a rimeti. 


Glorie ai pensadórs, al eletorät e ai gjornalisc. 


IN PARADIS 


Zujant i numars 4 - 14 - 24 - 34 e 44, duc' a' vinzin al 
lot. Par interessament dal on. Pontonut duc' i lavoradórs a' 
van in pension a vinc' agn, e cussi il so partit al oten la 
majoranze. Invezzit di vai, si rit. 

4 V 

"ant Remi vesc. 

Fieste dat Agnui Custodis - 5. Teofil conf. 

Sante Taresine #3) 
Sant Franzese di Assisi conf. 

Sante Caritine v. 

MADONE DAL ROSARI - Sant Brunon ab. 


Sante Justine v. 

Sante Brigide ved. 

Sant Abram patr. 3 
Sant Francesc Borja conî. 

Maternität de Madone - Sante Placide 

Sant Massimilian vesc. 

XIX DOPO PENTECOSTIS - Sant Eduart re d'Inghilt. 


Sant Calist pape e m. 

Sante Taresie di Avile v. 

Sante Edvigje duchesse di Polonie 

Sante Margarite M. Alacoque v. (Solenitåt zivil de 

Sant Luche vanzelist ' 

Sant Pieri di Alcantara conf. 

XX DOPO PENTECOSTIS - Sant Zuan di Kent predi 
(Scuviarte da VAmeriche) ® 


Sante Ursule e lis sòs compagnis vv. 

Madone des Graziis - Sante Marie Salomè 

Sant Severin vesc. 

Sant Rafael arc. (Soreli cul Sgorpion) 
Sant Crispin e comp. mm. € 
Sant Varist pape 

XXI DOPO PENTECOSTIS - Fieste di Crist re 


Sanz Simon e Gjude apuestui 
Sante Ermelinde v. 

Beade Benvignude di Cividät 

Sant Bulfon (Wolfgang) vesc. 

COGNOSSISI 


-— Cognòssisi — si dis: 
— l'ál di volési ben. — 
Ma a' son peraulis stuartis ad implen! 


A gno judizi, infati, d'ordenart: 
cognòssisi — al contrari — 
stufåst, distacási; 

fini cul odeási. 


Esempli: la mé sbite! 

Tal prin, co no savevi ce ch'e jere, 

j olevi un ben di vite. 

La volte ch'o ài podát, cul stáj a lit, 
capile sin dapit; 

ch'o ài vit il mát, infin, cul praticále, 
di rilevále interie, rude, nude: 


fantaz, ch'o us ài a tir, 
cui cir “ne brave zòvin par muir? 


Ve ca ch'e je! Us e moli bulintir! 








Un formadi di taur 


Cui no si visial dai timps de téssare de ultime uere, quant 
che ogni setemane si scugnive strenzi di un pont la cintürie? 
Duc’, 'o cröt, für di chei pòs ch'a vevin vude la pussibilitàt o 
la carognetät di platä in timp tal plui segret de cantine un 
par di quintäi di farine blancje, une pile di ris, un dôs balis 
di grane, un miez quintäl di sücar, tré damigjanis di ueli, 
trente chilos di café, dusinte scjàtulis di cjár e vie discorint. 


Ancje nó, naturalmentri, o tirävin la cengle; ma dat che 
ché pocje di campagne nus permeteve ogni doi o tr& més di 
fá une cuete di formadi, chel, si pues capi, al jere di grant 
ajüt, seben che, a di chel formadi, a fuarze di scremä il lat, 
a’ lèssin gjavan'j ancje la medole. Qualchi volte, peró, al jere 
ancje mancul mål; ma alore al durave póc par vie che duc 
a’ devin drenti a mangjá. Qualchi altre, invezzi, ch'al jere 
dür come une stiele, al durave di plui, par vie che i dinc' si 
stracavin a roseå. 


Une volte, che si jere sot Pasche, nus dèrin une partide 
di formadi talmentri magri che cul curtis no si faseve nuje 
di rompi la piezze: coventave la manärie e ancjmó ben uzzade, 
en al jere come bati tune zocje di ròl. Par chest, come ch'o 

i dite prin, la cuete no finive mai e si spietave simpri ché 
gnove cu la speranze che vès våt di så miór. 

A] capite a cjase une di gno fi, ch'al jere e scuele al « Li- 
ceo Stellini» di Udin, e mi dis: — Pai, üstu ch'o cap für 
qualchidun ch'al podares dánus une man par fini chel for- 
madi? — 

— Cui saressial? — 

— Il nestri bidel, ch'al å une sdrume di fruz di mantigni 
c che mi ten di voli la biciclete. Si finires prime la cuete e si 
fares ancje un'ópare meretörie. — 

— Poben, cjape sù "ne forme e puàrtije. — 

Il frutat al cjape la forme, la sisteme su la biciclete ben 
involuzzade par che nissun viodi e tal indoman la puarte a 
scuele. 

A misdi al torne a cjase che si ere za in taule e mi dis: 
— Al à dit Cjarandin (ch’al jere chel che dopo al & deventät 
un campion de television e dal « Fogolár ») che ti ringràzie unc 
vore e che ti sarà ricognossint par in vite. — 

— Ma lu äl zercját chel formadi? —- j dis jo. 

— Di chel, no sai; ma j al domandarai doman. — 

— Nó, par creanze: al & miór che tu spietis quatri cinc 
dis, e po tu ] domandarås sal è stat content e se lu à cjatät 
bon. — 

Al passe il periodo di prove c gno fi y dis: — E alore, 
siór Cjarandin, véso cjatät bon il formadi? — 

— "Orcoboe s'al è bon! Magari vênt une cosse! Chal rin- 
grazi di gnüf tant la famée. — 

E passe un'altre setemane. Pensant ch'al fos vignúr il 
moment di savé se Cjarandin al jere simpri de stesse impinion 

in riuart `e bontát de mé piezze, j dis a gno fi ch'al torni 
a informäsi. 

Gno fi al va, al torne e mi dis: — Cheste volte al à dite 
ch'al ë bonut, ma un póc dir. — 

« Al scomenze a calä», o pensi jo, saneós di savé cemüt 
che la robe 'e sares lade a fint. 

Pàssin altris quindis dis e il gno frut si presente di gnåf 
par l'ultin paré. 

— Ben, ce ti ål rispuindüt cheste volte? — j domandi. 


— Se tu savessis, papà! Al à fat un saltut paräjar e mi 
à dit cussi: « Corpo dal o! ce véso molzüt un tàur par få chel 
formadi? — 


EMILIO SARTORELLI 

Frukkond 


In chei timps a Biliris a’ jerin si е nò tré faméis ch'a 
podevin cjölsi il lusso di copå un gjal ad an: i Mucs, i Gjns, 
i Scjecáz. 

Un an, peró, 'e rivå a copånt un ancje la Luziane di 
Påscul, il di de sagre, a buinore. 

Copät che lu à, e salte für su la puarte tigninlu pal 
cuel, a pendolon, lunc, cul braz indevant, e "e clame Zaneto 
dai Cucs ch'al sta di cjase tal stes curtil. 

— Zaneto, oh Zaneto!, ven får, par plasé. Såtu dimi trop 
ch'al å sunat di Messe? — E 'e va spacant il gyal så e jù. 


E Zaneto: — Si, Luziane, 'o ài viodüt, 'o ài viodüt! — 

| CIN DE AT 


Mi ë suzzedude ir l'altri, sore sere. 


"O stevi par montá su la coriere, 

bon ultin come il sólit, misuråt, 

plen di riuarz. A un pont, un sforeät, 
rivan'mi par daür: une saetel, 

mi pete, par passámi, 'ne pocade 

che par un pèl no plombi su la strade. 


| — Oche malore! — ’o dis invelegnát: 

| — Va ben robåmi il puest; va ben premure: 
ma un'once di misure, porco cane! 
Ma un gran di educazion, di civiltåt! — 


A un tål discors, il tål, impicotit, 
al sta come dut nuje. — Mi ål capit? — 
J zonti: — Mi ål sintüt? — 


Silenzio. — Isal sturbit? — 
Silenzio furneräl. | 
-— Lu sil o no lu sil 

che un omp che si rispieti, un omp a mát, 

| al use plui creanze in sozietät? — 

Silenzio. — Che, s'al fale, si ricrót? — 

Silenzio. Mi ven mäl! 

— Lu sál o no lu sál che un omp a puest, 

un отр civil ... — m'intopi e 'o piert il fil: 

— .. che un отр civil ... — mi fermi che no ài flat: 
— sensibil, educät ... 

che un отр civil — j dis — se, caso mai ... — 


In chel il tal si mdf, come un lacai. 
Si smene tal tabär e po, sutil: 


— No soi civill — Al jere un militär! 
































Il paradór 








Movembar 














NOVEMBAR 


IN TIAKE 


A son tanc' zimitieris di uere in Friül e in dut il mont: 
sotiare a’ son i cuarps di chei soldäz ch'a jan fat il lôr dové 
secont i prinzipis ch'a vàlin in duc’ i Stàz. Nö no podin 
judicä; ma o podin cjalä i strops di tiare, lis crós blancjs cui 
nons; o podin meti une rose, di une prejere, pensä a tante zo- 
ventüt zoncjade, slambrade, cul hår e cul füc. 


IN PARADIS 


H cil, co si cjàlilu, al fevele di pûs: e di di il so soreli 
al puarte la gjonde de vite che si viarz come la semenze te 
tiare; e di gnot lis sós stelis a’ nudrissin di infinit lis nestris 
animis. E lis semenzis viartis a’ vivin di soreli, a’ crèssin, 
a’ ufrissin al cil lis rosis de lór zoventåt. 

FIESTE DAI SANZ e 
Memorie dai Defonz 
XXII DOPO PENTECOSTIS - Sant Just di Triest 


Sant Cjarli Borromeo (Fieste nazionäl de Unitåt) 
Sanz Zacarie e Bete pari e mari di 5. Zuan 

Sant Lenart conf. i 
Sante Cjarine v. 

Sanz quatri fradis Coronåz mm. D 
Sant Orsin conf. 

XXIII DOPO PENTECOSTIS - Sant Andrée 


Sant Martin vesc. 

Sant Aureli vesc. e m. 

Sant Stanislau Kostka conf. 

Sant Giosafat vesc. e m. 

Sant Albert il Grant dot. 

Sant Otmar abat e 
XXIV DOPO PENTECOSTIS - Sant Grivör 


Sant Fredian vesc. 

Sant Massim predi 

Sant Tavin (Ottavio) 

Madone de Salüt (Presentazion) - Sant Colomban ab. 
Sante Silie (Cecilia) v. e m. 

Sant Clement I pape e (Soréli cul Arcir) 
XXV DOPO PENTECOSTIS . Sant Zuan de Crös 


Sunte Catarine v. e m. E 
Sant Conrît vesc. 

Sant Valerian vescul di Aquilèe 

Sant Jacum de Marcje conf. 

Sant Saturnin vesc. 

Sant Andree apuestul 

|| discors 


Lu vevin finalmentri nomenát President de Sezion Com- 
batenz dal pais dopo tanc' àins ch'al spietave e al sperave, 
e la di dal 4 di Novembar, che si tratå di lå li dal « Parco 
della rimembranza » a ricuardå i muarz in uere e a pojåur 
une zóe, si presentà pe prime volte in public in ché só qua- 
lität. 

Li dal «parco» al jere un pichet di soldäz di chei di 
chel timp, il Podestà de Cumune, maris di muarz, decoráz, 
la bandiere, scuelárs e une sdrümie di int. 


Prin di dut, doi di lór, intant che il pichet si meteve 
sul atenti e al presentave i fusii, a’ pojarin la zóe 'tór dal 
monument; po i scuelärs a cjantärin il « Piave »; po al dise 
dës peraulis il Podestä, po il predi. Podopo al vares vüt di 
fevelà il President dai Mutiläz de Cumune, come ch’al veve 
fat simpri; ma in ché di nol jere, e cussi j tocjà a lui. 

Lui, peró, al jere un puar отр ché nol saveve meti adun 
trè peraulis. Sal ves podüt cjacarä par furlan forsi al sares 
rivát adore a gjava-fùr alc par vie che realmentri al sintive 
la impuartanze de fieste; ma cui si saressial infidåt di fevelä 
par furlan in chei timps e in ché clime, denant dal siór Po- 
destà ch'al lusive te só monture e al cjalave ca e là cun doi 
voi di spirtát e cu la barbe paräjar? Se za in di di uè al è 

difizil fevelä par furlan in ocasions dal gjénar, figurási in 
chei àins! 

Al tentä, tal prin, di insisti par ch'al dises alc par lui 
un mestrut ch'al jere li dongje. Ma cui jerial chel mestri? 
Un pivel! Ce rapresentävial? Un nuje! Al tentà di gjaväse 
cul di che, dopo dai discors dal Podestà e dal predi, nol re- 
stave altri ce di. Nuje! Il Podestà lu squadrave e al spietave. 
E, cul Podesta, duc’ a’ spietavin ch'al suzzedes alc di gnúf. 

Al regnave tal « parco» chel zito che si à quant che no 
si è riväz a capi se la beste `e je finide e se duncje si pò 
parti, o se invezzi al reste imó alc ce gjoldi. E in chel zito 
il nestri President al tremave. Plui al spietave, plui al tremave 
e plui si impaurive. 

Quant che finalmentri al capi che nol podeve paråsi e 
ch’al jere assolutamentri nezessari ch'al scomenzas, Diu lu 
judà: j fasè vigni tal cjäf la finäl di un discors ch'al veve 
dit in te stesse ocasion, l'an prime, il President dai Mutiláz 
de Cumune. 

Ce vevial dit di precis? Al veve dite: « Cinque minuti 
di ..» Di ce? Ce peraule vevial doprade? Al ingrispave il 
cerneli, al sudave, ma ché peraule no j vignive su. Si visave 
che dute la int, dopo, si jere metude in zenoglon. < Cinque 
minuti di ... >. 

No i vigni la peraule «raccoglimento» ch'al veve dite 
puar Tomat cun ché vosone ch'al veve. J 'n' vigni un'altre, 
peró. Jerie ché? Forsi si, forsi nö. In ogni müt, tal so cjäf, 
'e veve il significät stès c al bastave. D'altre bande no si 
podeve plui spietä. 

Alore si meté sul atenti; si drezzà; al alzà il cjáf; al tirà 

il cuel tanche un gjal sul cricå-di quant ch'al sta par cjantá; 
plen di gust di fáe viodi al siór Podestà ch'al crodeve di 
sei cui sa ce, e nol veve nancje fate la uere, e al berlà cun 
dute la vós ch'al veve: — Cinque minuti di ricreazione. In- 
gjnochiatevi e pregate! — 

E je stade ché ali la prime c la üniche volte che gno 
barbe Gjgj al à fevelät in vieste di President de Sezion Com- 
batenz di Biliris! 

Jurrond 


ll Moro di Vincjarét — dret come un pichet cun duc’ 
1 novantagn ch'al veve; cun tun barbuz prepotent; ch'al jere 
stat bon, a chei àins, di là sul cuviart de cjase a regolä i cops 
savoltäz dal burlaz — al veve une dote che nissun altri le à 
vude ni le varà: al saveve la lenghe dai gjaz! 

Al veve un gjat in cjase póc mancul vieli di lui, fof, neri, 
cun doi oreglons smorseäz in mil scanis d'amór: « Un gjatat » 
‘a disevin tal borc «une peste, une furie!», che no si lassave 
vizziná di nissun. Eben, lui, il Moro, si cjatave cun chel gjat 
miór che no cui cristians e a' discorevin insieme. 

Tes lungjs seris d'inviér, dopo cene, o tes zornadis di ploe 
di novembar, tal fogolár, daür dal füc: li il gjat e chi il Moro. 
par oris; e nissun altri cun lör. 

Il Moro al cjalave il gjat, lu clamave: — Ven chi! — e 
il gjat j saltave tal braz. Po j diseve: — Salamarièris! — slis- 
sotan’j la schene e gratanlu daür des orelis. 

H emt si stuarzeve, si plejave, si arcave, al siarave chei 


voi di sbiro ch'al veve e j rispuindeve: — Mah? — (Punto 
di domande!). 
— Salamarièris! — al tornave a dij il Moro. 


Il eat J lecave il barbuz e j rispuindeve: — Mah, mah! — 
(senze < punto di domande > in ché voltel). 

— Salamarièris, ch'o jeris simpri chel ch'o jeris, vô, mus 
sinin, fràit! — j diseve il Moro, daprüf. 

E il gjaton, ch'al capive: — Ron... ron... ron... von... von...! 

SFUEJANT 


Sfuejant il «Numar Unic» ch'al è ståt stampåt in 
ocasion dal XXX Congres de Sozietåt Filologjche Furlane dal 
18 di Setembar 1955 a Latisane, "o vin burit får dôs puislis 
jurlanis ch'a son stadis publicadis sun tun « Strolic » dal 1883 
a Latisane, fatis di sépi Diu cui. 

Nus son parudis adatis pal nestri «Strolic» e degnis di 
sei cognossudis di plui: lis vin repezzadis un ‘alc, soredut te 
grafie, e vèlis ca. 


1 


CAIN 


Un cjazzadör da l'alte, 

cjazzant, “ne biele di, tun spissulon, 

j par di viodi un jeur; e in chel ch'al salte 
J tire... e al cope, invezzit, un cjastron. 


Al fere, puar cjastron, di un contadin 
che j dis in muse: — Un tir di ver Cain! 

UN CONVERTIT 


Stait ateng che us ] п conti une di biele. 
"L ere une volte un fari di cartel 

ami tant svisserát dal caratel 

che lu vares bevát cu la zumiele. 


Lui nol veve bisugne di sardele 
ni di rost di cavret o di vidiel 
par che la sgnape j sbrissas-ja pal сие! 
e lu mandas atör cu la cassele. 


Ma cumö, cun doi dis o tré di fiere, 
talmentri al à gambiåt il glutidór 
che pluitost di lá a bevi al va in galere. 


E ricuardant i amis, bevons di onór, 


ogni matine al fås cheste prejere: 
— Signór, mandait la fiere, mo, ancje a lör! 

LETORS 


"О jeri in presonie tal Chenia. Une di ‘o cjati Lao 
tal so lòdar ch'al lèt: un messäl, ch'al varà våt pesåt 
quatri chilos. "O j voi dongje e j domandi: — Ce 
lèistu? — 

Mi cjale, al sossede, al siare il libron tignin'j den- 
tri une man par segno, al sossede di gnüf. 

Posto che no si dizzit a rispuindi,’o voi par gja- 
ойу chest libri des mans. No lu mole. J al tiri. 

Al jeve sù, alore, dut spaventät, in senton: — Pal 
amór di Diu, Meni, no sta piardimi il segno, se no 
mi tocje torná a scomenzä a lèilu di insomp! 

Dicembar 








DICEMBAR 


IN TIARE 


Glorie al Amör. Il nestri Nadäl al & blanc e cidin: une 
nef di grande päs si poe su la tiare, su lis cjasis, sui lens, su 
dut il marum de nestre vite. Si ül ben ancje al on. Pontonut, 
ai sorestanz, ai lustrissins di ogni fate: ve'ju ch'a passin pe 
strade cun difiez compagns dai nestris e cun pachez di cjarte 
colòr di rose o zeleste; a’ jan i vôi di beste serene. Il ben e 
il mál di chest mont a' son di duc' nó, e lór a' iàn, in plui, 
dome la disgrazie di rapresentálu e di jéssi cjaláz di tanc' vói 
malinfidanz, e di jéssi riveriz e maludiz. Ma ué, cunfradis, 
cjalin chei pacuz coloriz ch'a puàrtin sot dal braz, che ancje 
lor a’ son omps. E duc’ i omps a jan un cår. 


IN PARADIS 


"E bat un'ore ancje pe Pizzule: l'ore che finis la storie 
lungje de miserie, de migrazion, de póre e des umiliazions. 
'E je l'ore che sune di avigni, e dome in chest'ore dut al de- 
vente diferent: ancje la néf 'e sa lusi, 'e sa di peraulis, 'e sa 
scjaldä la vite. E lis puartis des cjasis che si daviärzin, i fücs 
ch'a sclopétin, i otomóbii ch'a pässin, lis vós de int, dut il 
vivi dal mont nus nudris di un sflandorä di claretát che zorne. 

PRIME DAL AVENT - Sante Nadalie ved. (Timp 
siaråt pes gnozzis) © 


Sant Cromazi vescul di Aquilee 

Sant Franzese Xavier missionari 

Sante Barbare v. e m. 

Sante Crispine v. e m. 

Sant Niculau vese. 

Sant Ambròs vesc. e dot. Э 
MADONE DI DEZEMBAR (Concezion) 


Sante Leucadie v. e m. 

Madone di Loret 

Sant Sabin vesc. 

Sante Dionisie m. 

Sante Lüzie v. e m. 

Sant Venanzi Furtunät di Valdobiadine 
ПІ DAL AVENT - Sant Valerian vesc. 


Sante Albine v. e m. @ 
Sant Lazar rissussitat 

Sant Grazian vesc. ( Timporis ) 
Sante Fauste vedue 

Sante Delaide (Timporis) 
Sant Tomás apuestul (Timporis) 


IV DAL AVENT - Sant Flavian m. (Solstizi - Soreli 
cul Stambec) 

Sante Vitorie v. e m. vi 

Vilie di Nadål - Sante Dele 

NADAL DI N. S. 

Sent Sejefin prin dai Martars (Timp viart pes gnozzis) 

Sant Zuan apuestul e vanzelist 

I Sanz Inocenz di Betlem 

DOPO NADÄL - S. Tomas vesc. e m. 


"ante Nastasie m. an 
ULTIN DAL AN - Sant Salviestri pp. 

Frukkond 


Alt, sut, cun tun biel pir di moschetis, al jere plen di 
salüt e di fuarze, ma nol veve ché di stracåsi. 

Al stave tune cjasute in afit cu la femine, e al veve, tacåt 
de cjase, un ortut — un linzál — che j butave tré fuer 
di sålvie, une frascje di osmarin e une pontute di mascjo: ce 
ch'al cresseve cu [ajdt dal Signór. 

Nol faseve nie dutaldi: juste la spese a buinore, te cope- 
rative: tré ris, quatri pastis, une man di pan; e al stave lis 
oris! E la polente la sere. La femine, invezzi, ogni di te fi- 
lande, par dis, undis oris in di. 

Quant ch'al lave pe spese, si fermave cun duc’ chei ch'al 
cjatave pastrade a contá ché dal ors. 

La int j domandave: — E alore, Bepo, cemát? — 

— Vitis ve’, fis! Ce titu få cun chei quatri che cjape? — 

(La femine! ). 

Un an al dizzidé di lá a få furtune pal mont. Al ciri 
bez e al parti pe Argjentine, par mår, che in ché volte si 
usave nome par már. 

Trente dis a levin par lå, trente dis par torná. 

Dopo sessante dis, une gnot d'unviér, 'tór lis undis, scår, 
prét, la femine e sint a tirá clas tal balcon de cjamare. E pete 
un salt für dal jet, 'e va sul balcon, e spie für e e domande: 
— Cui é? — 

— Јо, Веро, — une vås. 

— О pal amór di Diu, sétu tà? Ce ål di? Cemát Bepo? — 


— Mål e mål avonde. [eve е fai la polente! — 

VI FE 


Si disisi d'inviér, tudåz de buere, 

de ploe, de néf, de glazze, dal rigor: 
-— 'E vignarà mo ben la primevere 
cho gjoldarin 'ne volte plui e miór! — 
Si disisi d'Avril a bocje sute 

quant che si viót dibant di vé sperät: 
— Si rifarin alore cu la frute 

di chi a tré més co al rivarà l'istát. — 
Si disisi d’istät quant che si sflade 

e al mancje te canicule il rispir: 

— E alore ’o tetarin cheste Siarade 

se no cumó, Mariute, par intir. — 


E invezzi nancje alore no si tete. 
Tes oris lungjs, uéidis, al ven mål: 

si rugne, si suspire e si sta in spiete 
des fiestis di Nadäl e carnaval. 

E co ancje chés a rivin te criure, 
cul carnavål, e a’ puàrtin nome scür: 
— E alore cheste Viarte, creature. — 
si disj e frute, a consolasi il cûr. 
Po sul Avost si torne a rimpinäsi. 

E intant a’ füin la setemane, il més. 
Si spere tun doman di ripajasi 

e invezzi.. simpri mancul, simpri piés! 

Ce bon chel spagnolet 

tal jet co si si svèe! 

Subite che la crós us à puartát 
chel flät di café neri, 

co il rai culà sul veri 

de gnove di s'impár, 

ce biel ch'al è fumásal! 

Ce biel ch'al & tetásal, 

tal tividin de cove, 

denant di saltá für pe prove gnove: 
tal zito: juste un gjal tun gjalinär, 
juste un totó a bugadis tun curtil! 
E viödij ch'al va så 


chel fil sutil e blu! 


Sofläsal, chel filut che si sgredte, 
gjoldésal, cun pachée, che si sfilie, 
mandant il cjáf a spas e pensä a nie! 


Ma a' disin ch'al rosée di dentri vie, 
tant tuéssin, chei ch'a san. 

A’ dem ch'al fås dan; 

ch'al grate vie, ch'al lime, 

co il stomi vie pe gnot si ë scjariåt 
di ce ch'al à mangját la sere prime; 
ch'al rasse tai palmons e tal fiát. 








Marcját a Codroip 








Che sei 'ne veretät? 

Pö stáj Sarà. No sai. 

Peró, Signór, se mai; 

Vö ch'o savés ce diaui di sudorade 
ch'e sarà a dánus, dopo, la zornade; 
Vê cho savés 115 strüssiis, il dolór 
ch'al sarà, dopo, a dánus il lavór; 
Signór dal Paradis: 

se mai la robe 'e fos tanche si dis, 
mendäinusal, Signór! 

Purgäinusal, se mai, pulit pulit, 
di mit cho podin vèsal fin дарї, 


mignestri, saurit, in sante pas! 


E se la crös, al cäs, 

'e ves di rilevä che su la plete 

'ne bore o 'e spórcje o 'e fore, malandrete: 
poben, Signór, us préi, 

faséit ch'e stéi cidine E cussi séil 

JUTORI (l) 


Pe ploe ch'e cole ch'a son za tré dis 
l'aghe dal riul culà disot ‘e å rot, 
e mo’ par priz e cjamps atêr, a slas, 
'e mene für sterpàe, pantan e clas. 


J dis a Min: — Anin, fasin "ne roste! — 


— "0 vignarai — mi à dite — quant ch'al soste! 





(1) Cheste no va jù pai poi! 

Cumiát 


Parons, maman! Paronis, ogni ben! 

Restin fedéi es tradizions dai Vons! 
Tigninsi strenz, Regjons o no Regjons! 
Cjatinsi in sante päs chest an cu ven! 

I Sanz vie pal an ju à.sistemáz, come simpri, рге Bepo 
Marchet. 

Lis «viodudis» dal Friül, für di test, lis à fatis il pitór 
Renzo Tubaro. 

Lis prosis, lis contis e lis puisiis che no an la firme dai 
lêr autòrs sot dai tesc', lis an scritis i siórs come segue: 


— lis «previsions» di ogni més, Lelo Canton: 
— lis «moris di baraz >, Riedo Puppo; 

— «Friuli - V. G.», Dino Virgili; 

— il rest, Meni Ucel. 

Finit di stampá là di Doret, 


a Udin, in contrade di Prámpar, 
il 24 di Novembar 1962 


Supplemento a « Sot la nape» 
Responsabile prof. Giuseppe Marchetti 
Sped. in abb. postale - IV gruppo 











Cassa di Risparmio di Udine 


FONDATA NELL' ANNO 1876 





Premiata dal Ministero con medaglia d'oro - Partecipante 

dell'Istituto Federale delle Casse di Risparmio delle Ve- 

rezie - Sede Compartimentale dell'Istituto di Credito Fon- 

diario delle Venezie - Federata con le Casse di Risparmio 
delle Venezie. 


DATI AL 30 GIUGNO 1962 


Patrimonio L. 2.501.248.379 
Depositi fiduciari L. 31.056.642.946 
Beneficenza erogata nell'ultimo decennio L. 204.727.753 


SEDE E DIREZIONE GENERALE IN UDINE 
Via del Monte, 1 - Centralino telefonico 54.141 
AGENZIE DI CITTA’ 


N. 1 - Piazzale Osoppo Tel. 36.81 
N. 2 - Viale Duodo б/а Tel. 29.10 
N 3 - Largo Porta Aquileia Tel. 55.715 
N. 4 - Piazza Venerio Tel. 62.619 
Mercato ortofrutticolo Tel. 54.470 


FILIALI: Aquileia - Brugnera - Cervignano - Cisterna - 
Cividale - Codroipo - Latisana - Lignano Sabbiadoro - 
Maniago - Marano Lagunare - Mortegliano - Palmano- 
va - Pordenone - Sacile - S. Daniele - S. Giorgio di No- 
garo - S. Vito al Tagliamento - Spilimbergo - Tolmezzo. 

FSATTORIE: Udine - Cervignano - Cividale - Latisana - 
Maniago - Mortegliano - Sacile - Tolmezzo. 

TUTTI I SERVIZI DI BANCA 

SERVIZIO CASSETTE DI SICUREZZA: Udine - Cer- 
vignano - Latisana - Pordenone - San Daniele del 
Friuli - Tolmezzo. 


Credito Agrario di Esercizio e Miglioramento - Mutui 
La Cassa di Risparmio di Udine destina gli utili 
di gestione esclusivamente all’aumento del proprio 
patrimonio, garanzia per i depositanti; alla benefi- 
cenza da erogarsi nel Friuli; a spese di pubblica 
utilità da attuarsi nel Friuli. 











Cassa Depositi e Prestiti 


“S. GIUSEPPE „ 


(Società Cooperativa a responsabilità limitata) 
Esercizio 57? - PORDENONE - Fondata nel 1904 
Patrimonio al 30-10-1962 L. 78.820.681 


Depositi Fiduciari al 30-10-1962 L. 1.420.000 


TUTTE LE OPERAZIONI DI BANCA 


CAMBIO VALUTE 





LA COOPERATIVA 


CARNICA 


TOLMEZZO 


E PRESENTE IN OGNI 
LOCALITÀ DELLA ZONA 


Mostra Consorziale del Mobile 


SUTRIO 
Telefono N. 303 


CAMERE DA LETTO 
CAMERE DA PRANZO 
CUCINE - SALOTTI - ENTRATE 


Visitateci ! Interpellateci ! 





Banea del Friuli 


SOCIETA' PER AZIONI - FONDATA NEL 1873 





Capitale. sociale . . . < „ «w . L 300000000 
Riserve SU URL Sac тоор SE ROE = Rn 1:000:000.000 


Sede Sociale e Direzione Generale: UDINE - Via Vitt. Veneto, 20 
Sede Centrale: Via Prefettura, 11 - UDINE - Tel.: 53.551 - 2-3-4 


AGENZIE DI CITTÀ N. 1 - Via Ermes di Colloredo 5 (Piazzale Osoppo) Tel. 56.288 

in UDINE M. 2 - Via Poscolle 8 (Piazza del Pollame) Tel. 56.567 
N. 3 - Via Roma 16 (Zona Stazione Ferroviaria) Tel. 57.358 
N. 4 - Via Pracchiuso 83 (Piazzale Cividale) Tel. 53.700 


FILIALI: Artegna - Aviano - Azzano X - Buia - Caneva di Sa- 
cile - Casarsa della Delizia - Cervignano del Friuli - Cividale 
del Friuli - Codroipo - Conegliano - Cordenons - Cordovado - 
Cormons - Fagagna - Gemona del Friuli - Gorizia - Gradisca 
d'Isonzo - Grado - Latisana - Lido di Jesolo - Lignano Sab- 
biadoro - Maniago - Mereto di Tomba - Moggio Udinese - 
Monfalcone - Montereale Valcellina - Mortegliano - Ovaro - 
Pagnacco - Palmanova - Paluzza - Pavia di Udine - Pieve di 
Cadore - Fontebba - Porcia - Pordenone - Portogruaro - Prata di 
Pordenone - Sacile - San Daniele del Friuli - San Donà di Piave 
- San Giorgio di Livenza - San Gicrgio di Nogaro - San Vito 
al Tagliamento - Spilimbergo - Talmassons - Tarcento - Tarvisio 
- Tolmezzo - Torviscosa - Tricesimo - Trieste - Valvasone - 
Vittorio Veneto, 


RECAPITI: Clauzetto - Faedis - Meduno - Polcenigo - Travesio - 
Venzone. 


ESATTORIE CONSORZIALI: Aviano - Meduno - Moggio Udi- 

nese - Nimis - Ovaro - Paluzza - Fontebba - Pordenone - San 

Daniele del Friuli - San Giorgio di Nogaro - San Vito al Taglia- 
mento - Torviscosa. 


Depositi fiduclari: oltre 45 miliardi 
FONDI AMMINISTRATI: 50 miliardi 








COMUNE DI UDINE 


VISITATE LE RACCOLTE DEL 


MUSEO FRIULANO 
DI STORIA NATURALE 


UDINE - VIA MANZONI N. 1 





Aperto nei giorni di martedì, mercoledì, giovedì, venerdì 


di ogni settimana, dalle ore 9 alle 12 e dalle 14 alle 17 


INGRESSO L. 50 


la domenica dalle ore 9,30 alle 12,30, entrata gratuita 





BANGA POPOLARE: COOPERATIVA Wi 


Società Cooperativa per azioni a r. l. - Fondata nel 1885 


SEDE E DIREZIONE CENTRALE 
ine - Via Cavour, 24 - Tel. 56.51 


AGENZIE DI CITTA' 
A - Via Roma, 25 (angolo via R. Battistig) - Tel. 54.3.51 
3 - Chiavris (viale Tricesimo) - Tel. 55.0.45 


FILIALI 

Aiello del Friuli 

Gonars 

Morsano al Tagliamento 
Palmanova 

Pozzuolo del Friuli 

S. Vito al Tagliamento 
Sesto al Reghena 


FILIALI DI NUOVA- ISTITUZIONE 


Feletto Umberto (Tavagnacco) 
Pasian di Prato (S. Caterina) 


ESATTORIA consorziale di Palmanova 
TESORERIA di Comuni ed Enti vari 








Visitate 


IL MUSEO CIVICO 
LE GALLERIE D' ARTE 
ANTICA E MODERNA 
L'ARMERIA ANTICA 
LA CHIESA DI S. MARIA 


sul colle del Castello 


Orario feriale: 
escluso il lunedi 


aprile - settembre 
dalle 1O aile 12 
e dalle 15 alle 18 


ottobre - marzo 
dalle 1O alle 12 
e dalle 14 alle 16 


ingresso L. 50 


Orario festivo : 
dalle 9,30 alle 12,30 


ingresso gratuito 








BANCA CARNICA 


Società per Azioni - SEDE IN TOLMEZZO - Fondata nel 1890 


Dipendenze: 


Ampezzo 
Paularo 


Prato Carnico 
l'sattoria: Tesoreria Consorziale di Ampezzo 


Uificio Cambio: Passo di Monte Croce Carnico 


PAOLO MORASSUTTI soc. p. az. 


Deposito: UDINE - Viale Venezia 325 - Tel. 58 241 /42/43 


Ferramenta - Metalli - Vetri - Articoli casalinghi - Idrau- 


lici per bagno - Stufe - Caloriferi e Cucine economiche. 


Forniture Alberghi, Ristoranti, Bar, presso i GRANDI MAGAZZINI de 


“LA VITRUM,, «м. Martini & C. 


UDINE - Piazza Matteotti - Tel. 2358 


Preventivi a richiesta 














"LA TAVERNETTA,, 


Udin, contrade di Pràmpar 





VINS TIPICS FURLANS 

POLENTE CUN MUSET E BRUADE 
BACALA' 

GOULASCH 

BON PERSUT NOSTRAN 


Mal H RISPARMIO DI GORIZIA 


Fondata nel 1831 


TUTTE LE OPERAZIONI DI BANCA 
PROPRIA SEZIONE DI CREDITO FONDIARIO 
Sede centrale: 

Angolo corso G. Verdi- via A. Diaz 


Agenzia di Città n. I: 
via G. Carducci, 2 
Agenzia di Città n. 2: 
corso Italia, 229 
tel. 51-54 
Filiali: Cormons - Gradisca d'Isonzo - Grado - Pieris - 
Romans d'Isonzo - Ronchi dei Legionari 






un POPOLARE Mm 


Soc. Coop. a г. І. Fondata nel 1908 








GEMONA DEL FRIULI 


Centralino: tel. 10-83 - Direzione: tel. 197 








Artegna Tel. 93 
Buja > 4 
Majano > 93721 
Piovega » 75 
Venzone 2 5 






Esattoria di Gemona y 10-83 


Esattoria di Buja > 4 


TUTTE LE OPERAZIONI E I SERVIZI DI BANCA 








| gs IP 


a Vignesie us spiele Га 


ratore de colombe | 
x de Ati e oid; paron furlan 


San Marco, Piscina di Frezzeria N. 1665 | 
Telefoni 23.817 e 21.178 











CASA CALDA CON C Q K E 


Rivoigetevi per il Vs, fabblaogno alla 


OFFICINA COMUNALE DEL GAS - UDINE 


VIA TRENTO N. 6 - TELEF. M. 56151 


CHE Ë IN GRADO DI FORNIRVI Al PREZZI PIU CONVENIENTI 
LE QUALITA E PEZZATURE PIÙ ADATTE PER LE VOSTRE CUCINE 
STUFE 
CALDAIE 
FORGIE ecc. 





DORETTI грым» 


CA RAO LEE Г А 


Via dei Calzolai n. 2 - Tel. 57.797 


IEP OTRS BUE A 


Via di Prampero n. 7 - Tel. 24.07 


CARTA DA LETTERE 
BIGLIETTI DA VISITA 


PARTECIPAZIONI 
di matrimonio e di nascita 
RICO RDINI 
per cresima e comunione 


CARTONCINI AUGURALI italiane e estere 


Le più moderne 


e originali creazioni 











a? 









